qundao/data-zh-poetry huggingface dataset:
沈南蘋画花鸟歌
作者：商盘
朝代：清

宣和御府立画学，甲乙品题无谬错。孔雀升墩马踏花，古绢斓斑宋时作。日本之国东海隅，其俗善画藏图书。忽慕中华山林吕，遂将上币延边徐。江南高手谁第一？吴兴沈生世无匹。应聘初为异域行，袖中携得通灵笔。大开画院长崎岛，海蜃天鸡写生巧。挂壁将军不厌看，展屏国主常称好。侏*𠌯通语历三年，万镒归装万斛船。异贝纯金随手散，但存彩管挥云烟。还乡重对莺花写，貌古神清意间雅。旧侣空思高大夫，新交偶值崔司马。与君相对论今昔，旅鬓萧萧半垂白。未信前身是画家，谁云旷代非词伯。吾闻新罗曾请颖士师，鸡林亦织《弓衣》诗。遐方爱文兼爱画，丹青中土无人知。从来绝艺难为用，壮夫烈士增悲痛。南粤能资陆贾归，《西京》未取扬雄重。先生阅世如泡沤，澹然荣利忘恩仇。生香活色动腕指，蕴含元化天为愁。劝君且莫伤迟暮，坎壈缠身原有数。好进《邠风稼穑图》，漫传花蕊《宫词》句。
沈南蘋画花鸟歌
作者：商盘
朝代：清
体裁：古风

宣和御府立画学，甲乙品题无谬错。孔雀升墩马踏花，古绢斓斑宋时作。日本之国东海隅，其俗善画藏图书。忽慕中华山林吕，遂将上币延边徐。江南高手谁第一？吴兴沈生世无匹。应聘初为异域行，袖中携得通灵笔。大开画院长崎岛，海蜃天鸡写生巧。挂壁将军不厌看，展屏国主常称好。侏■通语历三年，万镒归装万斛船。异贝纯金随手散，但存彩管挥云烟。还乡重对莺花写，貌古神清意间雅。旧侣空思高大夫，新交偶值崔司马。与君相对论今昔，旅鬓萧萧半垂白。未信前身是画家，谁云旷代非词伯。吾闻新罗曾请颖士师，鸡林亦织《弓衣》诗。遐方爱文兼爱画，丹青中土无人知。从来绝艺难为用，壮夫烈士增悲痛。南粤能资陆贾归，《西京》未取扬雄重。先生阅世如泡沤，澹然荣利忘恩仇。生香活色动腕指，蕴含元化天为愁。劝君且莫伤迟暮，坎壈缠身原有数。好进《邠风稼穑图》，漫传花蕊《宫词》句。
泊湖口
作者：商盘
朝代：清

全家安隐托？艚，浩荡东行未觉劳。临水有城如郭索，试钟何石是蒲牢。春帆宛转吟情远，戍角苍凉夜气高。十载涉江称漫叟，愧无警句压波涛。
泊湖口
作者：商盘
朝代：清
体裁：七言律诗

全家安隐托𦨴艚，浩荡东行未觉劳。临水有城如郭索，试钟何石是蒲牢。春帆宛转吟情远，戍角苍凉夜气高。十载涉江称漫叟，愧无警句压波涛。
溪山草阁
作者：商盘
朝代：清

秋风吹木叶，忽送万山声。清梵有时断，淡云无限生。浴溪双鹭下，洗钵一僧行。不道间麋鹿，都含佛性情。
登壶关
作者：商盘
朝代：清

长房妙术莫惊猜，人向壶中出入来。汉世应留三老在，蜀都枉费五丁开。文犀桂蠹年犹贡，芦管花铃俗要培。真觉太平无一事，羽书露布不须裁。
登迎江寺浮图
作者：商盘
朝代：清

朝登太观亭，晚到迎江寺。竦身入云中，千里绝蒙蔽。鸡犬无近声，雕鹏有远势。江山与城郭，混茫浮一气。乃知最高处，原不阻人至。十载游三吴，揽尽六朝丽。放眼苦不宽，多缘在平地。兹塔峙江干，阅历婆娑世。现此不坏躯，佛力何赑屃。疑有阿育王，神光分舍利。愧非人天目，一一穷玄秘。得鱼筌可忘，到岸筏应弃。此来亦雪鸿，踪迹毋须记。
秣陵秋晚逢陈无波吴好山两同学
作者：商盘
朝代：清

老柳石城秋，能生六代愁。江山如旧识，今古几清游。书记双名士，风霜一敝裘。空思纨绮岁，谈笑脱吴钩。太息金焦长，依然冰雪清。飞腾当暮景，四十未专城。听雨萍蓬合，看云组绶轻。徒惭龚渤海，治郡有循声。
秣陵秋晚逢陈无波吴好山两同学·其一
作者：商盘
朝代：清

老柳石城秋，能生六代愁。江山如旧识，今古几清游。书记双名士，风霜一敝裘。空思纨绮岁，谈笑脱吴钩。
秣陵秋晚逢陈无波吴好山两同学·其二
作者：商盘
朝代：清

太息金焦长，依然冰雪清。飞腾当暮景，四十未专城。听雨萍蓬合，看云组绶轻。徒惭龚渤海，治郡有循声。
舟行·其一
作者：商盘
朝代：清

南楚苍凉地，羁怀锁不开。众山津市尽，一水澧州来。道远思公子，时平失伯才。《离骚》千古意，唐景有余哀。
舟行·其二
作者：商盘
朝代：清

花信番番至，东风胜剪刀。春寒添？毼，濑浅阁？艚。赤豹宁无从，芳兰尚有皋。溯洄吟未罢，出听舞鲸鳌。
舟行·其二
作者：商盘
朝代：清
体裁：五言律诗

花信番番至，东风胜剪刀。春寒添𦂱毼，濑浅阁𦨴艚。赤豹宁无从，芳兰尚有皋。溯洄吟未罢，出听舞鲸鳌。
西南诸土司以容美永顺为强盛连朝经其旧居赋诗以志率服
作者：商盘
朝代：清

苍重翠复半蒿莱，大长田彭去不回。春老西川啼怨魄，时移南粤剩荒台。宣威久已平蛮徼，负固何曾酿祸胎。漫道五溪余习改，抚绥正藉出群才。拓开熊绎旧封疆，玉斧金瓯气象昌。秋浦巨鳌留故窟，春风丛竹问何王。军书谕蜀先耆老，武略平羌胜汉唐。偻指古今沿革局，华风边月两茫茫。来凤山连贺虎坪，寂寥遗宅尚分明。曾无上将坑降卒，岂有王师敌冠兵。赤狄乌孙齐纳款，渠探回纥早输诚。参军蛮府萧间甚，勒马题诗滴博营。
西南诸土司以容美永顺为强盛连朝经其旧居赋诗以志率服·其一
作者：商盘
朝代：清
体裁：七言律诗

苍重翠复半蒿莱，大长田彭去不回。春老西川啼怨魄，时移南粤剩荒台。宣威久已平蛮徼，负固何曾酿祸胎。漫道五溪余习改，抚绥正藉出群才。
西南诸土司以容美永顺为强盛连朝经其旧居赋诗以志率服·其三
作者：商盘
朝代：清

来凤山连贺虎坪，寂寥遗宅尚分明。曾无上将坑降卒，岂有王师敌冠兵。赤狄乌孙齐纳款，渠探回纥早输诚。参军蛮府萧间甚，勒马题诗滴博营。
西南诸土司以容美永顺为强盛连朝经其旧居赋诗以志率服·其二
作者：商盘
朝代：清

拓开熊绎旧封疆，玉斧金瓯气象昌。秋浦巨鳌留故窟，春风丛竹问何王。军书谕蜀先耆老，武略平羌胜汉唐。偻指古今沿革局，华风边月两茫茫。
西南诸土司以容美永顺为强盛连朝经其旧居赋诗以志率服·其四
作者：商盘
朝代：清

椒酒才倾令节尊，勾芒遍到百家村。层峦岁久悬危象，芳草春回掩烧痕。未可高深凭地利，尽教獞焚戴天恩。采风闻有乘轺使，安得披图与细论。
送吴好山之楚南
作者：商盘
朝代：清

数声横笛起江楼，旅雁南征去不留。人似六朝工赋别，地当三楚易悲秋。香蘅好作灵均佩，宝瑟能传帝子愁。知有沅湘怀古意，叩舷吟向白蘋洲。
门联
作者：商盘
朝代：清
体裁：联

岂有文章惊海内；从无书札到公卿。
塞上曲
作者：商采
朝代：清

万里长云暗节旄，天山秋尽雁飞高。风吹塞马霜蹄疾，雪扑征衣冻宝刀。角弓白羽挂雕鞍，醉卧河阳铁甲寒。烽火夜来知有敌，一时齐向月中看。
塞上曲·其一
作者：商采
朝代：清

万里长云暗节旄，天山秋尽雁飞高。风吹塞马霜蹄疾，雪扑征衣冻宝刀。
塞上曲·其二
作者：商采
朝代：清

角弓白羽挂雕鞍，醉卧河阳铁甲寒。烽火夜来知有敌，一时齐向月中看。
落花
作者：商采
朝代：清

走马回塘细草齐，有情常自逐春蹄。且教天上看成雪，敢恨人间踏作泥。红板几条村径杳，青烟一片酒旗低。纷纷蜂蝶还无数，翠阁朱楼路已迷。淡抹斜阳欲暮时，看花犹是惜归迟。馀香不信全消日，瘦影重疑未放枝。草满长堤成远望，山围故国剩相思。清尊短拍年年事，肠断深闺祇自知。
落花·其一
作者：商采
朝代：清

走马回塘细草齐，有情常自逐春蹄。且教天上看成雪，敢恨人间踏作泥。红板几条村径杳，青烟一片酒旗低。纷纷蜂蝶还无数，翠阁朱楼路已迷。
落花·其二
作者：商采
朝代：清

淡抹斜阳欲暮时，看花犹是惜归迟。馀香不信全消日，瘦影重疑未放枝。草满长堤成远望，山围故国剩相思。清尊短拍年年事，肠断深闺祇自知。
秋草
作者：啸溪
朝代：清

王孙归后客心惊，牧马长嘶望去程。丘陇泪枯朋友恨，池塘梦老弟兄情。荒烟冷露痕犹在，野店斜阳路已平。剩有堤边衰柳在，暮蝉相对乱蛩鸣。
芳草词
作者：啸溪
朝代：清

漠漠平芜一望齐，画楼东去粉墙西。落红三月飞如雨，软衬香尘送马蹄。
秋杪怀郭明经子涵
作者：啸颠
朝代：清

怀人望溪云，云飞渡溪去。云去无还期，之子渺何处。寒花谢遥汀，暝烟敛高树。念往悲时序，感物伤情素。岂无新交者，新交不逮故。
消夏
作者：善泰
朝代：清

何地堪逃暑，空堂坐学僧。扫阶风作帚，照壁月为镫。但得心如水，无劳客似蝇。簿书重叠置，抱膝谢良朋。
和毓将军遣感诗韵
作者：善耆
朝代：清

多少兴亡恨，长歌对酒时。乃公无所用，竖子尔何知。大业成孤注，强邻哂太痴。他年青史上，一段解人颐。
咏雪
作者：善耆
朝代：清

夜来得微雪，晓起不胜寒。酽酒犹嫌薄，重裘尚觉单。勤王谁李愬，闭户尽袁安。寄语西征客，应知行路难。
赠阮添筹联
作者：善耆
朝代：清
体裁：联

孺子亦知名下士；乐人多唱卷中诗。
雪夜
作者：善耆
朝代：清

浓云叆叇罩山家，散作人间六出花。剪烛清谈招旧雨，开樽相对醉流霞。市朝几辈犹无褐，帐殿三军尚著纱。谯鼓冬冬人寂寂，天公玉戏更交加。
宣化道中
作者：善能
朝代：清

湍急响林隈，长途暮色摧。水吞龙背没，风裹马蹄回。且喜边尘静，遥闻画角哀。牧羊荒草路，吊古几徘徊。
史梦兰继室田太夫人九十大寿
作者：善芝樵
朝代：清
体裁：联

玉树承欢，金萱介祉；九旬设帨，正月筵开。
挽彭玉麟联
作者：喻俊文
朝代：清
体裁：联

勋望炳日星，廊庙江湖，为宦途初开一局；大名垂宇宙，功臣儒将，与书画并重千秋。
太湖署中呈郑湛侯明府
作者：喻先恩
朝代：清

淡泊安儒素，循良喜著声。民肥缘吏瘠，事险要心平。执法参诗律，攻愁藉酒兵。晋熙一湖水，不减在山清。
挽左宗棠联
作者：喻先知
朝代：清
体裁：联

数万里开阖风云，南披百粤，北扫三边，武乡侯无此神兵，环海震威名，麟阁诸公谁抗手；二十年追随节钺，未报涓埃，徒邀高厚，汾阳王宛然慈父，平生感恩遇，马蹄前路独伤心。
洮州四时词
作者：喻光容
朝代：清

春风寒恋砚水冻，毳幕日高抱清梦。草木涵元不吐芽，修士阶头拥书诵。辘轳转井汲冰泉，哑咽乌雅绕屋烟。岸柳含晴将绽绿，雪花犹自舞觞前。夏日柔和生气发，纷纷未耜随罗袜。杏顩桃腮满闇门，麦啄舒青晃石发。羊裘初卸犍犏肥，的砾萤光点露衣。百谷扬花新酿成，小歌盈道上田归。秋气清浮万峰绿，立履车驴炉索促。原上黄云绕味飞，隙虫牛铎音相续。轧轧硙声城鼓嘈，清绝鹤唳霜天遥。辛苦渐休官税毕，馀嬴有贷制新袍。冬天四望瀰漫白，携榼朅来慰别隔。酡颜红透兽炭温，万斛洮珠澌石脉。缫车线柱绩春寒，双髻儿童门掬丸。击鼓□牛新岁稔，簪花齐出迓农官。
洮州四时词·其一
作者：喻光容
朝代：清

春风寒恋砚水冻，毳幕日高抱清梦。草木涵元不吐芽，修士阶头拥书诵。辘轳转井汲冰泉，哑咽乌雅绕屋烟。岸柳含晴将绽绿，雪花犹自舞觞前。
洮州四时词·其三
作者：喻光容
朝代：清

秋气清浮万峰绿，立履车驴炉索促。原上黄云绕味飞，隙虫牛铎音相续。轧轧硙声城鼓嘈，清绝鹤唳霜天遥。辛苦渐休官税毕，馀嬴有贷制新袍。
洮州四时词·其二
作者：喻光容
朝代：清

夏日柔和生气发，纷纷未耜随罗袜。杏顩桃腮满闇门，麦啄舒青晃石发。羊裘初卸犍犏肥，的砾萤光点露衣。百谷扬花新酿成，小歌盈道上田归。
洮州四时词·其四
作者：喻光容
朝代：清

冬天四望瀰漫白，携榼朅来慰别隔。酡颜红透兽炭温，万斛洮珠澌石脉。缫车线柱绩春寒，双髻儿童门掬丸。击鼓□牛新岁稔，簪花齐出迓农官。
东湖杂咏
作者：喻太守
朝代：清
体裁：七言绝句

妾家旧在绿萝溪，溪上花飞草色低。偶向南湖闲荡桨，鸳鸯惊起藕塘西。
襄阳感怀
作者：喻怀仁
朝代：清

汉江北望首重搔，听唱《铜鞮》又几遭。万里乡心摧断柝，一镫寒影上征袍。残碑有客谈羊祜，锦字何人寄窦滔。底事津梁累行役，萍踪合是半生劳。
暮春登铜陵天王山
作者：喻成龙
朝代：清

携筇来北郭，览胜正酣游。山静情疑古，松声冷欲秋。野花随地发，江水到门流。雨歇荒原暮，平田起白鸥。
紫霞关
作者：喻成龙
朝代：清

苍翠落层岩，高原失炎暑。郁纡望烟霞，盘旋无处所。危巢迹樵踪，深林闻人语。萧瑟吹山风，落花红寸许。
闻笛
作者：喻成龙
朝代：清

梦里悠扬横笛声，高天露下共凄清。愁来江汉人何处，望里关山月倍明。万里孤云随绝漠，十年羸马更长征。谁知一曲终宵怨，霜雪无端两鬓生。
石城晤林茂之
作者：喻指
朝代：清

泽国烽烟逐敝貂，秣陵人事更萧条。山头牧马无春草，城下东风有暮潮。白发逢君疑再世，清尊为我话前朝。天涯便欲相依隐，何处空岩著野樵。
捣练子·春日偶占
作者：喻撚
朝代：清

香欲冷，雨初残。春事无多怕绕阑。侍女不知愁绝处，却持花片向人看。
浣溪沙·示莲女
作者：喻撚
朝代：清

晓日当窗理绣丝。莫调金粉莫拈诗。倦馀聊倚碧梧枝。道蕴才华妨静女，少君风范是良师。耽书休似阿娘痴。
踏莎行·偕嫂游湖浦
作者：喻撚
朝代：清

画阁妆馀，东风正早。且闲刀尺听啼鸟。湖乡十里趁花开，凌波莫惜鞋头小。树里人家，堤边芳草。远山无数横天表。频年苦忆故园春，今年始觉江南好。
套中
作者：喻文鏊
朝代：清

贺兰山下挽雕弧，千里沙场战骨枯。岂识羁縻归典属，更从徵调乞分符。黄河三面孤城闭，秋草平原万马趋。此地由来皆郡县，北门锁钥重边隅。列队南膜肃汉官，袤延千里猎场宽。沙田似掌垂珍粒，塞女如花拍绣鞍。连幕留宾铺罽暖，熬茶供佛泻杯寒。莫非王土皆臣列，畛域何分一体看。
套中·其一
作者：喻文鏊
朝代：清

贺兰山下挽雕弧，千里沙场战骨枯。岂识羁縻归典属，更从徵调乞分符。黄河三面孤城闭，秋草平原万马趋。此地由来皆郡县，北门锁钥重边隅。
套中·其二
作者：喻文鏊
朝代：清

列队南膜肃汉官，袤延千里猎场宽。沙田似掌垂珍粒，塞女如花拍绣鞍。连幕留宾铺罽暖，熬茶供佛泻杯寒。莫非王土皆臣列，畛域何分一体看。
左忠毅公祠
作者：喻文鏊
朝代：清

歇马龙山傍古城，椒浆一掬拜先生。清流已尽封疆狱，汗简犹高俊及名。弟子能为文信国，友朋何憾窦游平。墓门寂寂松楸老，似听啼鹃带血声。
张雪鸿画松
作者：喻文鏊
朝代：清

万物生静虑，微闻瑶笙吹。空堂倚碧色，抗手鸾鹤归。夙见张公子，秋岩逸兴飞。长吟仰竹屋，寒飙拂人衣。
明宣宗松鼠图
作者：喻文鏊
朝代：清

雍熙世人垂拱初，殿前高揭豳风图。西苑从容间游戏，琐猥不复遗形模。澹墨一扫穬芒须，耏耏上应星玉枢。厥类鼷鼮名终殊，缘木似欲跳扑朔。窥隙岂更张睢盱，竹间松际走且逋。不敢凭社同城狐，其时四海欢宴酺。《猗兰操》秦贤良扶，仁知乐寿森宝书。偶然绘事心目娱，栗猿山兔并渲染，龙宾虎仆精灵输。昨颁一幅蹇夏里，今赐数纸三杨居。奈何继体失魁柄，貂珰狂獝令人吁。有明二百七十载，承平几见歌《康衢》。乃知游艺异丧志，虽不矜伐趣亦俱。翻以纤细徵时愉。不尔世上流传者道，君角鹰今岂无。
江夏行吊熊襄悯公
作者：喻文鏊
朝代：清

江陵死，几人相。江夏诛，几人将。锦袍花蹙银麒麟，白牌封剑真将军。生手已易袁应泰，掣肘更来王化贞。臣罪当诛血一缕，不死封疆死门户。臣心可剖疏千言，不任经臣任枢部。东厂罗织贤与良。邦国殄瘁人先亡。中原从此遂破裂，九边传首祸最烈。九边风雪黄云高，魂兮归来何处招。痛吟性气先生集，江头松竹寒萧萧。
沙市
作者：喻文鏊
朝代：清

极目沙头市，人传故楚墟。帆樯连夏口，烟火接蒲胥。青嶂樊襄割，沧洲战伐余。三分雄霸业，遗恨竟何如。一线夔门险，千峰尽虎牙。大江吞汉水，落日涌平沙。杞梓材犹旧，沮漳望最夸。涔阳应不远，兰杜怅天涯。风俗由来靡，琵琶饭甑攒。几人骄叱拨，有客倚阑干。下碇投津吏，分符领橘官。竹枝声唱遍，遥遏峡云寒。巀嶪金城壮，沈沈戍角秋。陆游还入蜀，王粲暂依刘。细柳空萧瑟，轻凫信去留。玉窗岷雪里，滚滚望东流。
沙市·其一
作者：喻文鏊
朝代：清

极目沙头市，人传故楚墟。帆樯连夏口，烟火接蒲胥。青嶂樊襄割，沧洲战伐余。三分雄霸业，遗恨竟何如。
沙市·其三
作者：喻文鏊
朝代：清

风俗由来靡，琵琶饭甑攒。几人骄叱拨，有客倚阑干。下碇投津吏，分符领橘官。竹枝声唱遍，遥遏峡云寒。
沙市·其二
作者：喻文鏊
朝代：清

一线夔门险，千峰尽虎牙。大江吞汉水，落日涌平沙。杞梓材犹旧，沮漳望最夸。涔阳应不远，兰杜怅天涯。
沙市·其四
作者：喻文鏊
朝代：清

巀嶪金城壮，沈沈戍角秋。陆游还入蜀，王粲暂依刘。细柳空萧瑟，轻凫信去留。玉窗岷雪里，滚滚望东流。
浯溪碑
作者：喻文鏊
朝代：清

青骡蜀栈尘冥蒙，鸲之鹆之鹃血红。太子誓师洗国耻，一呼万旟千麾从。芟夷巨难歼群凶，宗社已奠京西东。天心祚唐齐送喜，匕鬯不丧功业崇，功成何有日再中。胡为高台灵武筑，至今遗恨填襟胸。征缮立圉昔所许，揆之先后宁相同。抚军监国申大义，以权济变欺群聋。凤辇空回剑阁峰，梨园已散上阳宫。西内零落荒烟丛，金铺绣涩苍苔封。鹦鹉问安舞马泣，厩奴唇舌谁为攻。兴庆楼头瞻日角，父老呼拜空欢悰。处人家事非仓卒，山人不齿尺寸功。灵武筑台非善始，西内深闭难善终。据后观前可知矣，史家载笔谁从容。鲁国擘窠道州制，其义终要森苍穹。千秋兴废那可讯，寒雨漠漠霏长空。
王西园鸿典大令招饮黄鹤楼
作者：喻文鏊
朝代：清
体裁：七言律诗

木落江深鸨鹢哀，江头片月涌孤台。百年宾主同今夕，几处悲歌对酒杯。笛冷梅花随鹤去，潮吞大别捲秋来。横空雁唳清霄迥，九辨谁怜宋玉才？
观怡亭石刻
作者：喻文鏊
朝代：清
体裁：古风

樊楚壮南服，岷涛涌晴雪。城郭凌江皋，云本互遮■。怪石势崩腾，状熊矜诡谲。如象复如马，又如龙出没。伊昔营飞亭，岛屿生栉棁。元化涵沧溟，踞石聚硉矹。粗厉归磨砻，镌锓纪岁月。铭词既古异，斯篆更雄杰。蛟虬不敢扪，趩𧾨藓苔啮。仿佛钗头痕，忽诧金电掣。李莒工八分，神清体严密。固应六一翁，集古拟三绝。使君才且贤，好古中情结。辟榛劳爬罗，鸠工尽剔抉。我惊神欲飞，空山舞撇屑。浩歌缅前规，流光祇一瞥。
观怡亭石刻
作者：喻文鏊
朝代：清

樊楚壮南服，岷涛涌晴雪。城郭凌江皋，云本互遮迣。怪石势崩腾，状熊矜诡谲。如象复如马，又如龙出没。伊昔营飞亭，岛屿生栉棁。元化涵沧溟，踞石聚硉矹。粗厉归磨砻，镌锓纪岁月。铭词既古异，斯篆更雄杰。蛟虬不敢扪，趩？藓苔啮。仿佛钗头痕，忽诧金电掣。李莒工八分，神清体严密。固应六一翁，集古拟三绝。使君才且贤，好古中情结。辟榛劳爬罗，鸠工尽剔抉。我惊神欲飞，空山舞撇屑。浩歌缅前规，流光祇一瞥。
读中州集
作者：喻文鏊
朝代：清

完颜豪气两河雄，人物中原自不同。若似紫薇争派别，问谁配飨杜陵翁。凉叶萧萧满目秋，迂辛短李旧风流。累臣白发何人在，野史亭边望蔡州。
读中州集·其一
作者：喻文鏊
朝代：清

完颜豪气两河雄，人物中原自不同。若似紫薇争派别，问谁配飨杜陵翁。
读中州集·其二
作者：喻文鏊
朝代：清

凉叶萧萧满目秋，迂辛短李旧风流。累臣白发何人在，野史亭边望蔡州。
赠倪云癯联
作者：喻福基
朝代：清
体裁：联

家传清秘云林阁；社集太平烟浒堂。
题鹿中丞别墅
作者：喻觐采
朝代：清
体裁：五言排律

中丞还梓里，养静有高斋。小圃多栽药，疏篱短织柴。娇花低拂户，碧藓暗侵阶。竹挺凌云节，葵倾向日怀。幽情开绿醑，胜致著青鞋。若较东山卧，林泉兴更佳。
挽张之洞联
作者：喻长霖
朝代：清
体裁：联

曾胡不树党援，以仁事君，遂觉荐贤满天下，公殆能步后尘矣；汤陆岂殖生产，洁身励俗，长留遗泽在人间，今傥复见继起乎。
挽张百熙联
作者：喻长霖
朝代：清
体裁：联

天语嘉哀，公忠清亮；士林传播，宏奖风流。
赠吴仓石联
作者：喻长霖
朝代：清
体裁：联

聋两耳，跛一足；学三绝，人千秋。
伊犁
作者：国柱
朝代：清

万里穷荒地，孤城瀚海间。举头唯见日，过此更无关。朔气横伊水，阴风带雪山。犁庭边事定，壮士唱刀镮。
库车偶成
作者：国柱
朝代：清

野渚烟消废垒空，闲园荒草泣秋蛩。凭高直望行人少，一片寒山万马风。
春日口占
作者：国柱
朝代：清

大野春回晓日曛，瞻蒲望杏总殷殷。蛰虫辟户翻新土，候雁呼风认旧群。千古屯田贻壮策，几人筹国建殊勋。兵戈销尽为农器，布谷催耕叫塞云。
驻小阳河匝尔作
作者：国柱
朝代：清

千林落叶镇萧骚，万里秋原肃旆旄。望月有怀弹豹弁，缀衣无线织驼毛。双鱼梦冷书全隔，四海囊空气更豪。闻说前军犹较战，一挥何日奋铅刀。
练潭
作者：国栋
朝代：清

澄江曾一到，常忆谢元晖。今宿寒潭上，犹疑灞涘归。天青双鹭下，风急片帆飞。料得残宵梦，惟应傍翠微。
南湖道中
作者：国梁
朝代：清

卵色天光玉色山，南湖秋草锦云斑。黄牛舐犊眠沙软，白鸽将雏绕舍闲。古戍有楼临永畔，新醅无望出林间。缠头亦解华言好，笑指连城入市阛。
叶县道中
作者：国梁
朝代：清

岦岌瞻黄城，沦漪爱滍水。黄城多山田，土膏一何美。己无问津人，尚见耦耕子。滍水昔不流，昆阳丛战鬼。青磷夜无光，太平今久矣。叶公玩龙台，何处存遗址。空令茅店壁，侈传道元纸。王乔号仙令，朝天双凫驶。亡何下玉棺，一卧不肯起。今古一丘貉，凭吊亦徒尔。墟里人穰穰，道左冢累累。逐逐马輠尘，登顿我未已。惟当读好诗，清风溅霜齿。
宿红土窝茅店
作者：国梁
朝代：清

夜来星宿一胸罗，风虎吟号掠鬓过。虚室但能容斗帐，此生于物不求多。
寄鹤珊弟
作者：国梁
朝代：清

总角从君游，头颅各如此。十年中乖异，暂聚差可喜。浃旬互送迎，积怀不暇理。社燕与秋鸿，途遇空尔尔。上林君一枝，天涯我万里。意行无近远，我梦亦如是。时时把君臂，依依见文史。境过一欠伸，中宵披衣起。人言作郡乐，作郡真不美。列城掩孤聪，万夫丛一指。人善无足云，人过我先耻。人求我恐后，人取我所鄙。不解效脂韦，那能利爪嘴。簿书日纠缠，祸害相依倚。以此念家山，键户合扫轨。况有老兄弟，至乐谁得似。对状风雨中，鸡鸣殊不已。
早发头堡宿三堡小楼上
作者：国梁
朝代：清

砂碛东西黄堧禾，泉疏高派落坡陀。日烘桑叶红于蓼，风逗云芽蒲似罗。野店华人求阿什，绛衣回女唤央哥。晚来且喜看山便，重屋凭栏敞四阿。
晓发毕阳至新屯
作者：国梁
朝代：清

鼍洞猿窝别未遑，寻云西去独回翔。羁禽飞尽岩花静，野鹿衔余涧草香。十日人偏三度过，千峰雨促一舆忙。居民错认归来客，争道天中好泛觞。
泠溪谷蒙道中
作者：国梁
朝代：清

无医能疗烟霞癖，有兴还为长短赓。山势屡翻新画谱，溪流皆作远松声。恋枝黄叶风留住，绕石青鱼浪打行。秋色向人句好句，詅痴符自笑颜赪。
登金山谒禹王庙
作者：国梁
朝代：清

古庙依悬壁，高甍俛大河。拍天浮日月，撼柱拥鼋鼍。楼橹千章立，船桥一苇过。登临怀禹绩，风雨暗层波。
秋愁芦塘道中作
作者：国梁
朝代：清

弱岁爱秋爽，不知秋气悲。屈宋倡哀怨，艺林多微词。中年渐知味，古人非吾欺。经今将半百，百感丛幽私。揽衾中夜起，非为生别离。无故坐嗟叹，非关老与卑。有事忽如忘，无事或不怡。迩来日迈征，贸贸驹隙驰。秋亦不暇问，悲亦不暇思。只有梦境恶，乱线不可治。中肠忽怦怦，冲心寒一丝。此间有鬼物，凭之不自知。安得长迈征，兼无梦寐时。
过天井塘天半寺
作者：国梁
朝代：清

天井春演漾，湛然沈净绿。谁淬古铜镜，铸此清一曲。云昔是绀宇，一沈不可复。贝阙虚堂皇，龙宫静肃穆。宝气至今存，往往浮磬玉。从兹陟高巘，鸟道神刺促。旋经天半寺，梵呗出岩腹。逡巡逾寺颠，回望在山麓。青穹去尺五，白云生两足。群峭奔眼底，纷如水波蹙。因之念天井，高岸已为谷。焉知沧海浅，不作桑田熟。高下随所遭，奚事烦龟卜。龟卜既徒劳，流光逝难掬。
过石佛山因寄北园老人
作者：国梁
朝代：清

老龙夜半不守窟，牙爪怒张来阴暝。风雨收歇无处遁，蜕遗团结堆高青。鳞甲剥落缬纹细，不须开凿烦五丁。峭壁谽谺叠嶂巘，层峦䆗窱横岩坰。四山攒绿疑无地，回望但见烟冥冥。中有一峰最耸秀，左撑右拄开重扃。森森剑槊刺空上，欲堕不堕含珑玲。双洞嵌空出飞鸟，一佛危坐当孤屏。杨琏真伽或未到，何人刻此庄严形。绕足有泉流碎玉，雅奏终日清泠泠。有时浩不辨牛马，奔腾赴壑驱雷霆。杨氏西征此深入，传闻姓字殊非经。地胜未以名人著，或是晦迹藏仙灵。清游往复百不厌，但惜车马无留停。柳阴篱舍动欣赏，便拟高结山间亭。猛忆北园老居士，看山趺坐常惺惺。不如移置北园侧相与，悟真散赏逃天刑。
还至镇羌道中雨望
作者：国梁
朝代：清

岭上岭下绿烟迷，山南山北沈云栖。乍乍密衣上雨，或隐或现沟中泥。溪头溪尾石齿齿，车内车外风凄凄。去时川原空如洗，弥望草色今萋萋。便似拿舟荷花荡，只少莲脸娇红啼。到眼翠碧远无际，空处透出青玻璃。冷雨一夜落群峭，玉山上与浮云齐。大块变态遽如许，是谁渲染无町畦。傥非大米即小米，中有浓澹无标题。或是马牙绝顶蘸积雪，洒作墨沈摩天倪。醉中索解人不得，仰天长啸千峰低。
还过白水河
作者：国梁
朝代：清

君不见匡庐瀑布天下奇，银河倒泻长虹垂。又不见广陵曲江涛八月，横卷冰山海门决。朅来九十九陇间，高峡飞流坐飘忽。轰雷击电众壑鸣，噫气怒号长林惊。忽如神鬼叫啸杂沓凌云行，又如蹴踏空谷万马合一声。即视长空曳素练，百幅千幅鹅溪绢。天矢雨集下玉箭，五月晴霄忽飞霰。喷沫跳珠湿两岸，白雾迷漫风不散。此间傥可便乘槎，拟晤张骞话星汉。
逃暑
作者：国梁
朝代：清

结庐俛澄波，妙与前山值。好风起菰蒋，骄阳散薜荔。长林绿天垂，怪石云根坠。荷珠凝幽香，松涛破残睡。散发坐回磴，万木落寒吹。晨露午未晞，碎滴逐鸟翅。有时临清漪，掬月弄空翠。濯足见长胫，鹭立逢鱼忌。随意读道书，信步过僧寺。琴从樵夫听，酒共渔父醉。因之得静机，何处容尘渍。劳劳念征夫，冲暑鞭疲骑。侯门谁家子，日中候通刺。
龙里道中
作者：国梁
朝代：清

曙光栖禽觉，初语惊幽悄。山村夜无漏，暗室窗失晓。朝暾逼寒岩，宿雾半萦缭。登登径曲盘，烟躅堕遐渺。花树绿全暗，露草青未了。珠洞阴沈沈，瓮城波溔溔。忽度马桑冲，脱兔忆凶狡。弋获纵鱼烂，追蹑已云扰。为政良独难，平中勿伤剽。白马此旧司，赤子慎相保。
晚步
作者：图尔宸
朝代：清

野色初开宿雾清，晚晴天气嫩凉生。半陂新水鹭莺立，一架落红鶗鴂鸣。霁后烟痕连树碧，雨余虹影接霞明。蒋生三径无人到，怊怅行吟句未成。
晚步
作者：图尔宸
朝代：清
体裁：七言律诗

野色初开宿雾清，晚晴天气嫩凉生。半陂新水鹭鸶立，一架落红鶗鴂鸣。霁后烟痕连树碧，雨余虹影接霞明。蒋生三径无人到，怊怅行吟句未成。
晚钟
作者：图尔宸
朝代：清

梵放忽然寂，前山闻暝钟。声催斜景入，路隔翠微重。老树警眠鹤，空波迎古龙。予心澹无虑，真欲契禅宗。
京兆瑶峰先生持同乡常观察行述示余知公儒臣殉节风义凛然读公爱吟草又如裴晋公故里凤凰山诸什益恍然于公之学有经术平生不朽之事非慷慨捐生一端可竟也余欲出一二语为颂第念忠魂享庙食矣德政纪浣溪矣文章寿梨枣矣捃摭遗迹近于剽窃吁公逝十馀年矣西充民肖像尸祝至今不衰何以感人之深而去思之长也因作迎神曲一章代西充民歌咏之云尔
作者：图敏
朝代：清
体裁：古风

排正气兮天阊。永手泽兮甘棠。灵偃蹇兮昔岭，古遗爱兮桐乡。君回翔兮以下。猿鹤沙虫兮御女。问常山兮舌存，羌洵美兮且武。上升兮安翔。蜀山青兮蜀水长。击晁鼓兮齐速，导风施兮浣花傍。霞为血兮云为裳。怂长矢兮射天狼。长吟哦兮来草堂。载清酤兮泉冽，荐桄榔兮膏融。朝享帝乡之嘉荐兮，夕归来兮西充。瀚海冰裂不可以渡兮，翩皓鹤兮辽东。魂延伫而终曲兮，识当年竹马之儿童。
过滦河
作者：图敏
朝代：清

不问滦津两度秋，滔滔依旧绕山陬。沙明两岸沿疏柳，桥隐双虹卧碧流。轮向怒涛声上转，云如奔骑足间浮。阴晴万壑归延揽，遥指前途说旧游。
寻李廉衣不遇
作者：图鞈布
朝代：清

偶向南塍驻小车，叩门无犬护田家。主人日暮不知返，零落野棠无数花。
春耕
作者：图鞈布
朝代：清

夜闻春雨声，农人侵晓起。开门望南亩，平畴净如绮。呼儿驱黄犊，径去苍烟里。秉耒冲含膏，泛泛土花紫。陇长枯荄深，扬鞭泥没趾。一犁复一耙，确荦成软美。东风吹蓑笠，布谷鸣不已。中田饭脱粟，馌饷妻孥喜。力田在及时，古训良有以。归来茅檐下，濯足前溪水。
枝巢
作者：图鞈布
朝代：清

茅屋三楹小，闲园半亩宽。苔痕缘径合，竹影入窗寒。剥枣充珍果，烹蔬荐野盘。客来迎送少，拂石坐团圞。架上堆书满，屏间抱膝安。田园三径僻，风雨一蓑寒。树色连墙合，山光入座看。江湖安肯去，聊此寄盘桓。
枝巢·其一
作者：图鞈布
朝代：清

茅屋三楹小，闲园半亩宽。苔痕缘径合，竹影入窗寒。剥枣充珍果，烹蔬荐野盘。客来迎送少，拂石坐团圞。
枝巢·其二
作者：图鞈布
朝代：清

架上堆书满，屏间抱膝安。田园三径僻，风雨一蓑寒。树色连墙合，山光入座看。江湖安肯去，聊此寄盘桓。
远风亭
作者：图鞈布
朝代：清

灌木崇冈共几重，太行遮断碧无踪。远风亭上横窗里，剩见西南一两峰。
锄麦戏作
作者：图鞈布
朝代：清

暖风吹春春色浓，麦苗已茁东篱东。山前一夜雨初足，剪罗积翠纷芃芃。被陇压畦不见地，风来细浪摇葱笼。离离黄花与点缀，宛然诗思吟司空。侵晨汲井自抱瓮，不将穑事烦奚童。培根理叶去荒秽，力田岂敢言疏慵。释锄入屋仰面笑，须酌巨觥来劳农。
闻蝉
作者：图鞈布
朝代：清

豆角花开篱落底，绕篱幽草绿萋萋。秋风满院无人语，坐听蝉鸣到日西。
赠别客愚兄
作者：圆显
朝代：清

已驻湖干棹，知君未可留。乡心明月夜，归梦白云秋。挈钵投江郭，携筇向石头。半生行脚惯，不解说离愁。
忆又儒弟
作者：圆能
朝代：清

野水新添曲槛多，无端世事怅蹉跎。西风万里归人少，明月遥天一雁过。祇为壮游羁瘴海，不堪老眼盼山河。心情已逐秋容减，何日相期话薜萝。
送宝林回里
作者：圆能
朝代：清

秋风瑟瑟启行装，相送归帆下楚阳。出郭四围芦荻远，到城十里芰荷香。孤村野水添新涨，细雨青镫入晚凉。客里閒情俱莫问，好凭诗思寄沧浪。
登城楼远眺
作者：土居香国
朝代：清

苔壁篆瘦虫啾啾，有约不来吟独愁。纤云无痕碧落净，冰轮照出良中秋。排户褰裳蹈我影，满街光景自异境。家家祭坛供豚醪，爆竹声迸纸灰冷。城楼高攀承恩门，女墙凹凸连郊原。离离万瓦露凝白，清笳一声风旆翻。南望台南云漠漠，彼胡为者恣威虐。雷霆精锐自天降，游魂不日就擒缚。东望瀛州波漫漫，吟社群隽登楼观。观月万里思我不，醉拥诗城应罄欢。俱我在者只明月，清光依依照须发。欲语羁怀默不应，云梯百尺玉蟾窟。此时不醉恨何如，急叩门西尘里居。友终不来夜已半，绍兴醇酒澹水鱼。举杯邀月月更白，拔剑砍空空愈碧。草贼出没羽檄频，电飞羽驰台北驿。
东洲秋夜
作者：圣教
朝代：清

寻诗随步出前楹，寂寞空斋欲二更。皎皎袭人寒月色，潇潇似雨暮秋声。西风落木愁偏起，永夜鸣虫感易生。小住庄庐动归思，双峰咫尺梦难成。
步东升楼壁间韵
作者：圣教
朝代：清

信有离尘境，登临共把杯。潮平江水阔，日出海门开。胜地多名迹，君生愧不才。偶缘寻道侣，鸿爪印楼台。
瞿硎石室
作者：在柯
朝代：清
体裁：五言律诗

石室岩中好，披裘谁复来。烟岚回列嶂，石蹬郁高台。晚啸猿常入，幽栖鸟不猜。白云从闭户，应为老僧开。
贺慈溪太后六十万寿灯联
作者：地奎仲
朝代：清
体裁：联

三十年圣后，三十年圣母，衍大挠循生，干支纪算，编图一元，刚周一元刚始；八千岁为春，八千岁为秋，综灵椿不老，日月添筹，献颂万寿，无害万寿无疆。
北山烟雨
作者：基生兰
朝代：清

几番雷送雨倾盆，雾锁北山晨复昏。多少楼台云树掩，天然图画米家村。
春日游南山寺即景
作者：基生兰
朝代：清

平生雅爱入山游，闻到南禅兴未休。十里杏花红雨路，几层杨柳绿荫楼。望中湟水三分涨，城里炊烟万户稠。读罢残碑频感慨，雪泥鸿爪几人留。
虎台怀古
作者：基生兰
朝代：清

在昔南凉王，穷兵复黩武。纵横河湟间，动辄提桴鼓。好战国必亡，率为西秦虏。世隔几沧桑，久已骨朽腐。独此一荒台，岿然历千古。
喜家弟天柱新擢版曹志别
作者：堵廷棻
朝代：清

驱马寒光照锦袍，除书新判度文曹。持筹应藉孙纶手，识气仍看水雪操。千里江乡予望远，一时鸿雁汝飞高。遥知此后西堂月，春草从教寤寐劳。
天门
作者：堵廷棻
朝代：清

凌空风劲步难留，猎猎灵飙振紫裘。文虎驱来岩石动，玉禽呼处水帘幽。天清殿阁飞三观，野涧河山接九州。忽有白云封内出，万山沉翠若中流。
焦园
作者：堵廷棻
朝代：清

石径苍苍夕照过，小亭虚敞积烟萝。千竿绿复潇湘雨，一镜红垂潋滟波。疏草尚留冰雪在，棋声消得古今多。鹿车行处春偏早，禾黍秋霖奈晚何。
百字令·荷
作者：堵廷棻
朝代：清

汉皋薄暮，正凌波倚醉，暗输心素。三十六陂烟雨足，消尽人闲烦暑。露冷风清，无情有限，月又明南浦。小船移过，采香人在何处。最爱瘦骨珊然，高擎青盖，的的芳心苦。抱月飘烟腰几寸，相对盈盈欲语。暗系情思，徐轻清泪，多少闲情绪。闽兰开未，水亭好共延伫。
十六字令·春望
作者：堵霞
朝代：清

愁。几片飞花过小楼。春归否，尚在柳梢头。
金缕曲·题西子思乡图，即代西子自叹
作者：堵霞
朝代：清

容易韶华度。最难堪，秋容惨淡，秋声凄楚。江畔芙蓉刚半吐。多少月笼烟护。那似我，随风飘堕。遥望乡园何处是，怎苍苍、独把红颜妒。全不管，捧心苦。屧廊深邃宫闱暮。甚来由，娇丝脆竹，朝歌夜舞。听说沼吴须籍妾，武将谋臣几许。偏用着，温柔戈斧。他日身随荒草没，更何从、认取耶溪路。无限恨，向谁诉。
丁亥暮春游盘山便访拙庵上人
作者：塞尔赫
朝代：清

风和陇麦青，郊旷游目骋。天际远墟间，树杪浮岚迥。新绿霭丛薄，杂花缀疏影。讵惮舆马疲，终隔烟霞境。逶迤巨壑深，湁潗飞泉冷。石绣古苔斑，鸟啼春日永。两余林气澄，云归阴岫暝。托根层崖松，无为感潜颖。夙慕山栖幽，顿遣尘念屏。一径缘西麓，千盘凌绝顶。绀宇礼尊宿，浮图落高景。次第辨诸峰，微茫睇沙岭。披榛扣禅关，间房太古静。晚饭摘山蔬，烹茶汲古井。坐对老僧言，窅然发深省。
与任梅村曹烟庐丰台看花
作者：塞尔赫
朝代：清

烟庐居士间长昼，时泼岩泉扫花岫。家住西湖山水乡，笔端犹带西湖秀。梅村老人江湖宾，双眸炯炯鬓如银。人世马牛浑不辨，惟与海鹤争精神。芍药城南正放花，相期携手入晴霞。花前烂醉熏风日，眼底徐看卷浪沙。烟庐年少梅村老，我亦繁霜侵鬓蚤。未识谁堪金带围，莺残花落忘昏晓。
书大钵山房诗卷后
作者：塞尔赫
朝代：清

青女擎霜细作花，一声鹤唳散明霞。海风吹上三山月，云液烟芝夜煮茶。诗中丘壑梦中缘，回首登临已六年。昔日酒痕今日梦，三生石上有啼鹃。
书大钵山房诗卷后·其一
作者：塞尔赫
朝代：清

青女擎霜细作花，一声鹤唳散明霞。海风吹上三山月，云液烟芝夜煮茶。
书大钵山房诗卷后·其二
作者：塞尔赫
朝代：清

诗中丘壑梦中缘，回首登临已六年。昔日酒痕今日梦，三生石上有啼鹃。
五日
作者：塞尔赫
朝代：清

蒲芽抽笋出晴波，五日重惊塞上过。岂不怀归当令节，谁能遣此但狂歌。连天细草初调马，卷地长歌一枕戈。无限心情兼客况，十年空对旧山河。
双节诗
作者：塞尔赫
朝代：清

王生名驹日千里，长揖公卿皆倒屣。两母芳型世所无，无用张凭亲作诔。府君曩署泾功曹，流寇围城虎怒号。功曹奋身思却贼，几陷白刃遭烹炮。绐贼归来益坚壁，真见雎阳探鸟巢。射书安事聊城箭，全城意气常嚣嚣。王生二母朱与李，一井相逢誓生死。金石同心甘下人，呜呼忠节成连理。不知谁与撰丰碑，空使冰心天地垂。七十余年今逝水，寒泉凛冽系人思。自古须眉愧巾帼，人间鼎足此男儿。
喜晤石城颜处士徵子即用颜望湖原韵却赠
作者：塞尔赫
朝代：清

世事都如负壑舟，爱群常是狎群鸥。坐无宏景三层阁，卧有元龙百尺楼。气夺驽骀徒恋栈，影回孤鹤欲横秋。伫看落叶西风起，一夜乡心满石头。
夏日走笔赠隋海侯
作者：塞尔赫
朝代：清

隋侯潦倒燕市侧，家住山东古即墨。黄金挥尽重交游，不问生涯何稼穑。平生磊落希古人，湖海之气风尘身。年将四十游汗漫，蓟门烟树空阳春。长揖宁知五侯贵，椎埋屠狗同一醉。彭泽归来羞折腰，信陵甘执夷门辔。君不见齐人田单古英雄，振策初从即墨始。火牛一发挫强燕，顿复雄城七十二。翻忆燕齐未遇时，英雄盖代畴复知。与君邂逅一尊酒，问君今日将何为。燕山道路多嵚？，烟云变幻无定期。呜呼隋侯竟安适，徒然结我他日之相思。
夏日走笔赠隋海侯
作者：塞尔赫
朝代：清
体裁：古风

隋侯潦倒燕市侧，家住山东古即墨。黄金挥尽重交游，不问生涯何稼穑。平生磊落希古人，湖海之气风尘身。年将四十游汗漫，蓟门烟树空阳春。长揖宁知五侯贵，椎埋屠狗同一醉。彭泽归来羞折腰，信陵甘执夷门辔。君不见齐人田单古英雄，振策初从即墨始。火牛一发挫强燕，顿复雄城七十二。翻忆燕齐未遇时，英雄盖代畴复知。与君邂逅一尊酒，问君今日将何为。燕山道路多嵚𡼭，烟云变幻无定期。呜呼隋侯竟安适，徒然结我他日之相思。
夕阳
作者：塞尔赫
朝代：清

东隅一望远烟生，自顾头颅感未平。暗送马蹄催倦客，明随鸦背上高城。三春雨后花无赖，九月风前叶有声。独坐闲阶惜余景，桑榆满眼不胜情。
寄云溪参赞
作者：塞尔赫
朝代：清

产得龙媒别渥洼，每看芳草恨天涯。逡巡忽忆嫖姚语，未破匈奴莫问家。
廌青山人壑舟书屋初成载酒落之
作者：塞尔赫
朝代：清

新构米家船，烟云欣有托。栖迟殊大厦，我来先燕雀。低槛避骄阳，疏棂映丛薄。江湖既已远，波浪何由作。畦蔬杂涧蘋，尊前花自落。鸟声桔槔声，过耳两不恶。灌园有于陵，看山近南郭。僮仆狎荆榛，妇女甘藜藿。手把一卷书，偃仰无愧怍。沈沈渊底珠，矫矫天边鹤。盘阴有辋川，丹青遍京洛。绿萝翳松篁，嚣尘阻岩崿。此屋潞河隈，谁识非藏壑。
晓发拨洛那越新岭至兴州
作者：塞尔赫
朝代：清

马疲愁跋涉，客病却登临。细路盘危石，空山响怪禽。感羸频握臂，守默只斋心。晓色旋成暮，寒蜩时一吟。
杏山行
作者：塞尔赫
朝代：清

杏山山上石屼？，杏山山下水泬。山前山后沙土红，疑是当年覆军血。忆昔将军初上马，羽檄交驰遍天下。貔貅十万出雄关，遮日旌旗隘原野。画鼓三通不交战，觱篥声中辙先乱。二千铁骑俨天人，大箭长弓一当万。霜摧败叶草偃风，血流海色波涛红。功成不坑长平卒，祇今竹帛褒元功。吁嗟推毂竟何补，献俘解缚拜圣主。有人东望尚招魂，衣冠昔葬燕山土。
杏山行
作者：塞尔赫
朝代：清
体裁：古风

杏山山上石屼𡿖，杏山山下水漻泬。山前山后沙土红，疑是当年覆军血。忆昔将军初上马，羽檄交驰遍天下。貔貅十万出雄关，遮日旌旗隘原野。画鼓三通不交战，觱篥声中辙先乱。二千铁骑俨天人，大箭长弓一当万。霜摧败叶草偃风，血流海色波涛红。功成不坑长平卒，祇今竹帛褒元功。吁嗟推毂竟何补，献俘解缚拜圣主。有人东望尚招魂，衣冠昔葬燕山土。
杜姬诗
作者：塞尔赫
朝代：清

浮萍托江汉，聚散无常期。女萝附松柏，荣悴永相依。邂逅得从君，情好无转移。君情若绮罗，新故同一丝。妾心如白石，成灰犹不淄。少小勤执作，颇解缝裳衣。有无共黾勉，贱妾职当为。一朝罹祸患，长驱赴西陲。蔽身无完服，空囊无剩赀。儿女走相送，但牵君衣啼。丈夫自有泪，肯向别离垂。顾妾一挥手，去去从此辞。壁彼秋叶落，安能恋故枝。君如孤飞云，妾作浊水泥。宁作浊水泥，与君共驱驰。鸳鸯不独宿，鸿雁常双栖。徒步虽蹒跚，愿逐君马蹄。生与君绸缪，死当相追随。遥遥古朔方，人事日已非。仇多亲故寡，顾问良所稀。面垢项长枷，风沙眼犹迷。旦暮蔽雨雪，为君结茅茨。篝镫弄针黹，为君疗寒饥。当垆古所有，涤器洁尊罍。坐卧同形影，须臾不相离。一生有九死，仓卒防已迟。锱铢妾所积，忍令君先知。君殁妾当从，慷慨心不疑。八年一弹指，得赦生同归。衣马粗具足，道路芳菲菲。向非亲比？，安能有今时。至今朔方民，南望兴长思。
杜姬诗
作者：塞尔赫
朝代：清
体裁：古风

浮萍托江汉，聚散无常期。女萝附松柏，荣悴永相依。邂逅得从君，情好无转移。君情若绮罗，新故同一丝。妾心如白石，成灰犹不淄。少小勤执作，颇解缝裳衣。有无共黾勉，贱妾职当为。一朝罹祸患，长驱赴西陲。蔽身无完服，空囊无剩赀。儿女走相送，但牵君衣啼。丈夫自有泪，肯向别离垂。顾妾一挥手，去去从此辞。壁彼秋叶落，安能恋故枝。君如孤飞云，妾作浊水泥。宁作浊水泥，与君共驱驰。鸳鸯不独宿，鸿雁常双栖。徒步虽蹒跚，愿逐君马蹄。生与君绸缪，死当相追随。遥遥古朔方，人事日已非。仇多亲故寡，顾问良所稀。面垢项长枷，风沙眼犹迷。旦暮蔽雨雪，为君结茅茨。篝镫弄针黹，为君疗寒饥。当垆古所有，涤器洁尊罍。坐卧同形影，须臾不相离。一生有九死，仓卒防已迟。锱铢妾所积，忍令君先知。君殁妾当从，慷慨心不疑。八年一弹指，得赦生同归。衣马粗具足，道路芳菲菲。向非亲比𦐂，安能有今时。至今朔方民，南望兴长思。
梦觉
作者：塞尔赫
朝代：清

一枕秋窗梦未闲，半生如醉独蹒跚。逢时漫说平津阁，往路多成蜀道山。岂有金兰同臭味，也知秦越共尘寰。羡门已去长房远，更向何人觅大还。
白芍药
作者：塞尔赫
朝代：清

珠帘入夜卷琼钩，谢女怀香倚玉楼。风暖月明娇欲堕，依稀残梦在扬州。
相逢行
作者：塞尔赫
朝代：清

三年骑款段，不知牝与牡。出门遇所欢，欣欣共携手。问君尔何为，仆仆牛马走。艳艳迎秋花，濯濯当春柳。昨日美少年，今日成老丑。自无羡门术，安能金石久。举头仰华嵩，低头望原薮。一日薄三公，千金重敝帚。芙蓉霜作锷，骅骝龙作友。戍坼黄河阴，臂断匈奴右。陇阪长九折，葡萄绿于酒。脱叶眷故枝，柔丝牵断藕。慷慨老莱子，畚锸随其妇。北山怨鹤鸣，畴能终畎亩。
秋日晚步次胡宿二茂才韵
作者：塞尔赫
朝代：清

林色秋烟晚更苍，短藜扶我力犹强。天从归鸟没边碧，叶向游人到处黄。蓦地商飙吹面急，谁家羌笛倚楼长。临皋步屟月初上，惊起双凫出野塘。
秋日游东村
作者：塞尔赫
朝代：清

纵步副游情，瞪目惬心赏。晚霁爱澄川，流光极漭泱。丰年蚤谷登，间原百草长。阴阴迤阡陌，郁郁丛灌莽。塘迥蒲稗深，陂转场圃广。境幽客意间，雨过山谷爽。墟烟淡将夕，沙路平如掌。孤村人未归，高树闻蝉响。
秋杪喜大钵自沧州还
作者：塞尔赫
朝代：清

独泛孤云向海边，客窗谁与听鸣蝉。沧浪一曲孤镫外，红叶千山瘦马前。空馆荒凉犹有菊，诗囊羞涩已无钱。开帘应悔归来晚，先得秋风伴惠连。
竹阑行
作者：塞尔赫
朝代：清

劈枝揃叶束复束，循垣绕砌曲更复。逶迤庭院转深沈，为护新篁判旧竹。新篁出土如新浴，一碧萧森立寒玉。带雨长连花径红，笼烟横销蕉窗绿。君不见繁丝急管青云端，芙蓉水榭金勾阑。风帘初卷芙蓉里，忽度秋风花已残。疏棂草草逢蒿径，间对斜阳余古欢。
荆卿墓
作者：塞尔赫
朝代：清

身入虎狼国，心空百二州。壮怀生死外，易水古今流。白日淡将夕，行人去不留。墓傍谁击筑，寂寞野花秋。
过巩华题壁
作者：塞尔赫
朝代：清

废郭夹清濑，孤墟生远烟。沙晴双鹭下，花暖一牛眠。微雨近寒食，东风似去年。客程方鹿鹿，空对好春研。
题画鹑应桦村居士
作者：塞尔赫
朝代：清

大火西流风影疾，昏雾荒荒没寒日。纸立孤鹑宛欲飞，肯傍秋风啄残粒。忆昔平原短草枯，群飞群逐镇相呼。霜鹯野鹞满霄汉，匿影不敢窥平芜。五陵裘马纷驰骤，间掷千金争一斗。毛血易随黄金尽，可怜纨裤鹑衣后。君不见汉家从来重养士，畴向疆场报恩死。
马
作者：塞尔赫
朝代：清

不识天闲路，徒甘塞草肥。有时冲雪去，何处踏花归。苜蓿三秋老，风尘一顾稀。更堪悲伏枥，千里壮心违。
史梦兰继室田太夫人九十大寿
作者：墨润西
朝代：清
体裁：联

训秉熊丸，克家有子；筹添鹤算，受福宜年。
春日过一梅亭访乃奇师
作者：处洪
朝代：清

道人庐舍白云封，日日携琴过听松。香雪一窝明月夜，吟声遥度九龙峰。
夜宿朴树湾
作者：复显
朝代：清

夜阑天水共澄清，月落参横正五更。愁到枕边眠未得，晓鸡声里听潮生。
登金山
作者：复显
朝代：清

一叶乘风破浪开，登山更上妙高台。乱云时复生虚壁，疑有苍龙听法来。
秋夜闻雨
作者：复显
朝代：清

暗虫绕壁怨残更，镫影幢幢半不明。秋雨自凉人自卧，萧萧一夜打窗声。
毗山赠宁白上人
作者：夏世名
朝代：清
体裁：五言律诗

山形如几案，古寺说三朝。齐己因诗著，渊明仗酒招。林疏无虎豹，村近有渔樵。涌殿兼飞阁，年来像法饶。
毗山赠宁白上人
作者：夏世名
朝代：清

山形如几案，古寺说三朝。齐已因诗著，渊明仗酒招。林疏无虎豹，村近有渔樵。涌殿兼飞阁，年来像法饶。
登杭霭山
作者：夏之璜
朝代：清
体裁：七言律诗

绝塞凭高百感生，秋烟漠漠万峰横。沙边马鬣悲翁主，陇上羊群忆子卿。青海冰霜容易老，黑山日月淡无情。听他碛雁声嘹亮，已逐西风过楚城。
咏秦桧铜豆
作者：夏之盛
朝代：清

九庙尊罍泗水沦，韩瓶已罢背嵬军。格天阁圮谁传器，压日权高滥策勋。宋室金瓯终缺坏，岳家铜爵自蒿焄。铁人馁绝犹长跽，狗葬魂归泣乱坟。
台湾纪巡诗
作者：夏之芳
朝代：清

海天咨度报皇华，蚤卜升平遍水涯。载德行旌才出郭，暖烟晴竹已家家。节旄高插引晴岚，人拥花骢弛辔衔。拜罢耆童回道左，纷来朱履又青衫。野田晴晓碧天空，地指扶桑东复东。赤嵌城边云散彩，拓开海日一轮红。负暄童叟爱冬温，红稻成堆拥荜门。桐竹周遭鸡犬静，教人历历认花村。牢拴竹蔑怕身肥，带孔频频减旧围。爱把细腰谐凤卜，楚王宫里梦双飞。牛车无日不当官，没字邮符颠倒看。踏水冲泥何限苦，忍教横挞更无端。锄田捕鹿洽婚姻，乐事相寻满社春。嚼得瓮头姑待酒，木瓢椰椀竞奇麟。手制云箫别有腔，吹来鼻息爱成双。月明引得风前凤，未许当门夜吠厖。不须挑逗苦劳心，竹片沿丝巧作琴。远韵低微传齿颊，依稀私语夜来深。男拔髭须女绣颐，乍逢鉴貌尽多疑。雕题凿齿徒矜尚，未解双蛾夜画眉。杵臼轻敲似远砧，小鬟三五夜深深。可怜时办晨炊米，云磬霜钟咽竹林。虚滩水落涨沙泥，南北中分虎尾溪。一带草荒村舍少，年来新集有烝黎。南山中断北山连，逗漏云间半线天。道是孤城还少郭，竹环廛市起炊烟。献芹再拜语呢喃，款步芳阶舞绣衫。具道殷勤猫女意，粉餈亲制手掺掺。花冠银钏锦为衣，妙舞清歌笑合围。低唱一声金一扣，独留太上古音希。诸峰攒集黛螺青，玉岭如银色独瑩。展拓晴云千万里，插天一幅水晶屏。莽葛轻便破碧沙，弄潮如戏语喧哗。依稀佛子乘杯渡，彷佛仙翁泛海槎。倦来高枕树为巢，藤蔓连牵枝格交。栩栩梦回非是蝶，一身幻化类蟏蛸。临溪问渡少舽艭，石涧分流远击撞。腰上葫芦头上羽，只身飞过水淙淙。抄阴尺布不堪缝，无褐无衣可耐风。北地乍寒偷射猎，人人尽是鹿皮翁。北辙初回又指南，迢迢原隰未停骖。看山几遍还遵海，阅尽边方烟与岚。成帷成幕逐飞尘，纨裤多缠舆隶身。惯习淫奢无善俗，少年思怕老来贫。二林迤逦接三林，淡水溁洄咸水深。极目沧波浮海市，一拳真欲笑蹄涔。晓霞散彩覆阴厓，海曲人家逐岸排。烟水几湾帆几幅，顿教风景忆江淮。木冈东峙晓云凝，咫尺阪陀未即登。指点万山分脉处，一峰独秀镇平陵。观音山径几湾环，罗汉门边虎豹关。笑指当年空守戍，但知深谷有乌蛮。陂卧晴沙号七鲲，如环如抱复如蹲。惊涛夜拍殷雷起，远势平吞鹿耳门。龟蛇对峙锁孤城，形势空传统领营。不筑埤头筑海口，为怜安土重纷更。打鼓山头石罅开，悬崖倒拍海潮回。雷声鼎沸浮空翠，万里风樯认影来。矫首南荒欲尽头，影浮拳石小琉球。天回地转渺无际，万水朝宗亘古流。仙山缥渺闇斜曛，石上棋枰旧印纹。沙马矶头人罕到，烂柯樵子话烟云。赤山葱翠漾春烟，沙暖云晴别有天。日午崖边人语沸，村童队队浴汤泉。生成野性气如枭，出没无端血染刀。剥得头颅当户挂，归来轰饮共称豪。内山遥夹外山高，复岭重冈叠翠涛。一带阿猴林下路，须防薮泽有逋逃。八社丁徭力渐纾，番娘饷税早捐除。只今宵昼辛勤处，谨护官家十万储。生熟番情百种馀，半生半熟亦山居。当年户口可知数，尽向鱼鳞册上书。问俗殊方竟未厌，忽教放索转丹襜。天南水起山穷处，琅峤云从马首瞻。星轺回处转旌霓，人海无声马不嘶。敢道霜威堪镇俗，长思涛静木城西。红毛百雉半颓垣，双榜迷离海气昏。共指贺兰遗旧迹，戍楼空有野啼痕。深冬犯晓只春衣，芋蔗村村露未晞。到处青林间绿野，海东风景觉全非。吊古攀今孰请缨，功成襄壮令严明。笑他伪镇称神武，窃向潢池学弄兵。仄径纡通斗六门，山牛遥触压荒村。画开地险须重障，竹脚寮边戍卒屯。驺前赤绋揭双竿，远迓牛车夹道看。跳舞番童怪妆饰，铜铃响处羽为冠。臂插文书任所之，飞行麻达好男儿。双悬萨豉声声应，描得蛮娘竞说奇。小番斗捷走如风，拓得围场万竹中。响急铜铃疑阵马，当先争夺锦标红。狡童教册独空群，鹅管横描蜗篆文。艳说红毛旧时字，好将番籍纪纷纷。老番拜舞复回旋，细叩生平剧可怜。叹息穷荒生事苦，丁徭田赋说当年。金梭轻掷夜深闻，独木虚中杼柚分。织就天衣无杀缝，扊毛五色达戈纹。秋冬官催认饷忙，一丝一粟便输将。最怜番俗须重译，溪壑终疑饱社商。餐风宿露为当官，宿食经旬一饭丸。多少豪民安饱甚，动云番性耐饥寒。北番风俗半传闻，竹堑遥通八里坌。干豆门边湖水阔，沃饶千里隔烟云。内社诸番气未驯，如魔如鬼独种神。楂桠鸡距工飞走，跳跃猿猱是比邻。荒垄攒来耦十千，纷纷窜籍占田间。可知地利不须尽，生聚应思及百年。金汤永固藉雄兵，极北分屯淡水营。磺气渐消田渐辟，料应添筑海边城。闽人轻惰粤人勤，垦置田园内外分。占籍莫嫌多客仔，曾歼朱祖作前军。手刃番黎血尚腥，忙镌肌骨作人形。遍身竞赌人多少，方信当场孰惯经。为怜淳閟尚艰鲜，食货交通列市廛。最是居奇无赖子，动将宽政作奸缘。
台湾纪巡诗·其一
作者：夏之芳
朝代：清

海天咨度报皇华，蚤卜升平遍水涯。载德行旌才出郭，暖烟晴竹已家家。
台湾纪巡诗·其七
作者：夏之芳
朝代：清

锄田捕鹿洽婚姻，乐事相寻满社春。嚼得瓮头姑待酒，木瓢椰椀竞奇麟。
台湾纪巡诗·其七
作者：夏之芳
朝代：清
体裁：七言绝句

锄田捕鹿洽婚姻，乐事相寻满社春。嚼得瓮头姑待酒，木瓢椰碗竞奇麟。
台湾纪巡诗·其三
作者：夏之芳
朝代：清

野田晴晓碧天空，地指扶桑东复东。赤嵌城边云散彩，拓开海日一轮红。
台湾纪巡诗·其三十
作者：夏之芳
朝代：清

打鼓山头石罅开，悬崖倒拍海潮回。雷声鼎沸浮空翠，万里风樯认影来。
台湾纪巡诗·其三十一
作者：夏之芳
朝代：清

矫首南荒欲尽头，影浮拳石小琉球。天回地转渺无际，万水朝宗亘古流。
台湾纪巡诗·其三十七
作者：夏之芳
朝代：清

生熟番情百种馀，半生半熟亦山居。当年户口可知数，尽向鱼鳞册上书。
台湾纪巡诗·其三十三
作者：夏之芳
朝代：清

赤山葱翠漾春烟，沙暖云晴别有天。日午崖边人语沸，村童队队浴汤泉。
台湾纪巡诗·其三十九
作者：夏之芳
朝代：清

星轺回处转旌霓，人海无声马不嘶。敢道霜威堪镇俗，长思涛静木城西。
台湾纪巡诗·其三十二
作者：夏之芳
朝代：清

仙山缥渺闇斜曛，石上棋枰旧印纹。沙马矶头人罕到，烂柯樵子话烟云。
台湾纪巡诗·其三十五
作者：夏之芳
朝代：清

内山遥夹外山高，复岭重冈叠翠涛。一带阿猴林下路，须防薮泽有逋逃。
台湾纪巡诗·其三十八
作者：夏之芳
朝代：清

问俗殊方竟未厌，忽教放索转丹襜。天南水起山穷处，琅峤云从马首瞻。
台湾纪巡诗·其三十六
作者：夏之芳
朝代：清

八社丁徭力渐纾，番娘饷税早捐除。只今宵昼辛勤处，谨护官家十万储。
台湾纪巡诗·其三十四
作者：夏之芳
朝代：清

生成野性气如枭，出没无端血染刀。剥得头颅当户挂，归来轰饮共称豪。
台湾纪巡诗·其九
作者：夏之芳
朝代：清

不须挑逗苦劳心，竹片沿丝巧作琴。远韵低微传齿颊，依稀私语夜来深。
台湾纪巡诗·其二
作者：夏之芳
朝代：清

节旄高插引晴岚，人拥花骢弛辔衔。拜罢耆童回道左，纷来朱履又青衫。
台湾纪巡诗·其二十
作者：夏之芳
朝代：清

临溪问渡少舽艭，石涧分流远击撞。腰上葫芦头上羽，只身飞过水淙淙。
台湾纪巡诗·其二十一
作者：夏之芳
朝代：清

抄阴尺布不堪缝，无褐无衣可耐风。北地乍寒偷射猎，人人尽是鹿皮翁。
台湾纪巡诗·其二十七
作者：夏之芳
朝代：清

观音山径几湾环，罗汉门边虎豹关。笑指当年空守戍，但知深谷有乌蛮。
台湾纪巡诗·其二十三
作者：夏之芳
朝代：清

成帷成幕逐飞尘，纨裤多缠舆隶身。惯习淫奢无善俗，少年思怕老来贫。
台湾纪巡诗·其二十九
作者：夏之芳
朝代：清

龟蛇对峙锁孤城，形势空传统领营。不筑埤头筑海口，为怜安土重纷更。
台湾纪巡诗·其二十二
作者：夏之芳
朝代：清

北辙初回又指南，迢迢原隰未停骖。看山几遍还遵海，阅尽边方烟与岚。
台湾纪巡诗·其二十五
作者：夏之芳
朝代：清

晓霞散彩覆阴厓，海曲人家逐岸排。烟水几湾帆几幅，顿教风景忆江淮。
台湾纪巡诗·其二十八
作者：夏之芳
朝代：清

陂卧晴沙号七鲲，如环如抱复如蹲。惊涛夜拍殷雷起，远势平吞鹿耳门。
台湾纪巡诗·其二十六
作者：夏之芳
朝代：清

木冈东峙晓云凝，咫尺阪陀未即登。指点万山分脉处，一峰独秀镇平陵。
台湾纪巡诗·其二十四
作者：夏之芳
朝代：清

二林迤逦接三林，淡水溁洄咸水深。极目沧波浮海市，一拳真欲笑蹄涔。
台湾纪巡诗·其五
作者：夏之芳
朝代：清

牢拴竹蔑怕身肥，带孔频频减旧围。爱把细腰谐凤卜，楚王宫里梦双飞。
台湾纪巡诗·其五十
作者：夏之芳
朝代：清

秋冬官催认饷忙，一丝一粟便输将。最怜番俗须重译，溪壑终疑饱社商。
台湾纪巡诗·其五十一
作者：夏之芳
朝代：清

餐风宿露为当官，宿食经旬一饭丸。多少豪民安饱甚，动云番性耐饥寒。
台湾纪巡诗·其五十七
作者：夏之芳
朝代：清

手刃番黎血尚腥，忙镌肌骨作人形。遍身竞赌人多少，方信当场孰惯经。
台湾纪巡诗·其五十三
作者：夏之芳
朝代：清

内社诸番气未驯，如魔如鬼独种神。楂桠鸡距工飞走，跳跃猿猱是比邻。
台湾纪巡诗·其五十二
作者：夏之芳
朝代：清

北番风俗半传闻，竹堑遥通八里坌。干豆门边湖水阔，沃饶千里隔烟云。
台湾纪巡诗·其五十五
作者：夏之芳
朝代：清

金汤永固藉雄兵，极北分屯淡水营。磺气渐消田渐辟，料应添筑海边城。
台湾纪巡诗·其五十八
作者：夏之芳
朝代：清

为怜淳閟尚艰鲜，食货交通列市廛。最是居奇无赖子，动将宽政作奸缘。
台湾纪巡诗·其五十六
作者：夏之芳
朝代：清

闽人轻惰粤人勤，垦置田园内外分。占籍莫嫌多客仔，曾歼朱祖作前军。
台湾纪巡诗·其五十四
作者：夏之芳
朝代：清

荒垄攒来耦十千，纷纷窜籍占田间。可知地利不须尽，生聚应思及百年。
台湾纪巡诗·其八
作者：夏之芳
朝代：清

手制云箫别有腔，吹来鼻息爱成双。月明引得风前凤，未许当门夜吠厖。
台湾纪巡诗·其六
作者：夏之芳
朝代：清

牛车无日不当官，没字邮符颠倒看。踏水冲泥何限苦，忍教横挞更无端。
台湾纪巡诗·其十
作者：夏之芳
朝代：清

男拔髭须女绣颐，乍逢鉴貌尽多疑。雕题凿齿徒矜尚，未解双蛾夜画眉。
台湾纪巡诗·其十一
作者：夏之芳
朝代：清

杵臼轻敲似远砧，小鬟三五夜深深。可怜时办晨炊米，云磬霜钟咽竹林。
台湾纪巡诗·其十七
作者：夏之芳
朝代：清

诸峰攒集黛螺青，玉岭如银色独瑩。展拓晴云千万里，插天一幅水晶屏。
台湾纪巡诗·其十七
作者：夏之芳
朝代：清
体裁：七言绝句

诸峰攒集黛螺青，玉岭如银色独莹。展拓晴云千万里，插天一幅水晶屏。
台湾纪巡诗·其十三
作者：夏之芳
朝代：清

虚滩水落涨沙泥，南北中分虎尾溪。一带草荒村舍少，年来新集有烝黎。
台湾纪巡诗·其十九
作者：夏之芳
朝代：清

倦来高枕树为巢，藤蔓连牵枝格交。栩栩梦回非是蝶，一身幻化类蟏蛸。
台湾纪巡诗·其十五
作者：夏之芳
朝代：清

献芹再拜语呢喃，款步芳阶舞绣衫。具道殷勤猫女意，粉餈亲制手掺掺。
台湾纪巡诗·其十八
作者：夏之芳
朝代：清

莽葛轻便破碧沙，弄潮如戏语喧哗。依稀佛子乘杯渡，彷佛仙翁泛海槎。
台湾纪巡诗·其十六
作者：夏之芳
朝代：清

花冠银钏锦为衣，妙舞清歌笑合围。低唱一声金一扣，独留太上古音希。
台湾纪巡诗·其十四
作者：夏之芳
朝代：清

南山中断北山连，逗漏云间半线天。道是孤城还少郭，竹环廛市起炊烟。
台湾纪巡诗·其四
作者：夏之芳
朝代：清

负暄童叟爱冬温，红稻成堆拥荜门。桐竹周遭鸡犬静，教人历历认花村。
台湾纪巡诗·其四十
作者：夏之芳
朝代：清

红毛百雉半颓垣，双榜迷离海气昏。共指贺兰遗旧迹，戍楼空有野啼痕。
台湾纪巡诗·其四十一
作者：夏之芳
朝代：清

深冬犯晓只春衣，芋蔗村村露未晞。到处青林间绿野，海东风景觉全非。
台湾纪巡诗·其四十七
作者：夏之芳
朝代：清

狡童教册独空群，鹅管横描蜗篆文。艳说红毛旧时字，好将番籍纪纷纷。
台湾纪巡诗·其四十三
作者：夏之芳
朝代：清

仄径纡通斗六门，山牛遥触压荒村。画开地险须重障，竹脚寮边戍卒屯。
台湾纪巡诗·其四十九
作者：夏之芳
朝代：清

金梭轻掷夜深闻，独木虚中杼柚分。织就天衣无杀缝，扊毛五色达戈纹。
台湾纪巡诗·其四十二
作者：夏之芳
朝代：清

吊古攀今孰请缨，功成襄壮令严明。笑他伪镇称神武，窃向潢池学弄兵。
台湾纪巡诗·其四十五
作者：夏之芳
朝代：清

臂插文书任所之，飞行麻达好男儿。双悬萨豉声声应，描得蛮娘竞说奇。
台湾纪巡诗·其四十八
作者：夏之芳
朝代：清

老番拜舞复回旋，细叩生平剧可怜。叹息穷荒生事苦，丁徭田赋说当年。
台湾纪巡诗·其四十六
作者：夏之芳
朝代：清

小番斗捷走如风，拓得围场万竹中。响急铜铃疑阵马，当先争夺锦标红。
台湾纪巡诗·其四十四
作者：夏之芳
朝代：清

驺前赤绋揭双竿，远迓牛车夹道看。跳舞番童怪妆饰，铜铃响处羽为冠。
大潜山独游
作者：夏云
朝代：清
体裁：古风

看山如访友，寻源如读书。清秋自超旷，乐与山水俱。秋阴积檐端，夕阳乔木疏。泉声泻寒翠，云影涵空虚。颇得清净理，遇之万化初。既夕下山去，幽怀良不孤。
云栖寺
作者：夏伊兰
朝代：清

出山不见云，入山惟见竹。竹尽露寺门，绿阴环曲曲。莲池昔居此，安禅构茅屋。高踪西去久，衣钵今谁属。我来偶徜徉，香积饭初熟。禅从玉版参，书向金函读。转怜名利辈，抗尘空逐逐。晚钟云外来，催我还辕速。
侍家慈登吴山
作者：夏伊兰
朝代：清

十万楼台指顾间，凭高最足豁心颜。晴云淡挂胥祠树，残雪微明越岸山。天意尚留寒料峭，人情转爱境清閒。篮舆不厌探幽去，履舄追陪乐未还。
偕姊妹辈雨中登望湖楼
作者：夏伊兰
朝代：清

我辈联群互唱酬，楼延暮霭尚句留。四围烟雨凉无际，一片云山淡入秋。柳影垂青低别浦，湖光摇白送归舟。荷花依旧开无主，冷落当年玉局游。
偕程二表姊孙七表妹登湖山一览阁
作者：夏伊兰
朝代：清

湖山罗户牖，杰阁联容与。凭高豁心颜，幸联咏絮侣。况当孟夏时，草木尽繁庑。居高更眺远，月令典可数。梵音度悠扬，何处传钟鼓。云忙意自閒，心静境都古。茗味淡可怜，诗情瘦如许。真乐个中多，妙悟各无语。好风扑帘来，松花落如雨。
偕诸表姊妹游三潭印月
作者：夏伊兰
朝代：清

小艇一叶轻，穿波驶如箭。携将联吟侣，三潭游历遍。借彼德生堂，团圞开华宴。芰荷未著花，风来叶频颤。纤鳞聚族多，喷沫银浪溅。返照入潭心，万匹滉金练。凭栏立移时，心摇更目眩。澄影写心心，鉴光窥面面。何时踏月来，吟秋聚名媛。寿师昔放生，乐善意不倦。旧迹久荒凉，葑根簇湖堰。犹幸去年夏，胜境重修缮。川泳鲂鱮乐，云飞鸿鹄便。生机溢湖澳，空明融一片。缅彼大悲心，千载犹如见。
偶吟
作者：夏伊兰
朝代：清

寂坐山房里，尘心销几许。残镫黯无光，烟外闻人语。
偶成
作者：夏伊兰
朝代：清

人生德与才，兼备方为善。独至评闺材，持论恒相反。有德才可赅，有才德反损。无非亦无仪，动摇古训典。我意颇不然，此论殊褊浅。不见《三百篇》，妇作传匪鲜。《葛覃》念父母，旋归忘路远。《柏舟》矢靡他，之死心不转。自来篇什中，何非节孝选。妇言与妇功，德亦藉兹阐。勿谓好名心，名媛亦不免。女子在室时，承欢职难谢。及长事舅姑，或难依亲舍。孩提至及笄，廿年时颇暇。行宜奉杖屦，食宜罗酒炙。有女即当儿，服劳亲所藉。此时不努力，终身责难卸。他年纵思亲，往来联姻娅。顾此转失彼，孝思终假借。膝下乐融融，一刻千金价。纵言至于斯，慄慄心胆怕。所以北宫女，懿行昭华夏。环瑱都屏撤，老死誓不嫁。才子泣穷途，佳人苦薄命。不料此定例，千年难改政。谓系如分傥，殊难一例评。庄姜赋《绿衣》，《终风》暴自迅。昭君嫁沙漠，琵琶寄哀咏。彼独非贞淑，何都罹强横。昭昭祸福门，颠倒胡无定。空空轮回理，渺茫难凭信。十二万年前，偶然分逆顺。化工草创成，铁案堪援证。夭寿贞不贰，古训式贤圣。趋避徒烦劳，但当受其正。
偶成·其一
作者：夏伊兰
朝代：清

人生德与才，兼备方为善。独至评闺材，持论恒相反。有德才可赅，有才德反损。无非亦无仪，动摇古训典。我意颇不然，此论殊褊浅。不见《三百篇》，妇作传匪鲜。《葛覃》念父母，旋归忘路远。《柏舟》矢靡他，之死心不转。自来篇什中，何非节孝选。妇言与妇功，德亦藉兹阐。勿谓好名心，名媛亦不免。女子在室时，承欢职难谢。及长事舅姑，或难依亲舍。孩提至及笄，廿年时颇暇。行宜奉杖屦，食宜罗酒炙。有女即当儿，服劳亲所藉。此时不努力，终身责难卸。他年纵思亲，往来联姻娅。顾此转失彼，孝思终假借。膝下乐融融，一刻千金价。纵言至于斯，慄慄心胆怕。所以北宫女，懿行昭华夏。环瑱都屏撤，老死誓不嫁。
偶成·其二
作者：夏伊兰
朝代：清

才子泣穷途，佳人苦薄命。不料此定例，千年难改政。谓系如分傥，殊难一例评。庄姜赋《绿衣》，《终风》暴自迅。昭君嫁沙漠，琵琶寄哀咏。彼独非贞淑，何都罹强横。昭昭祸福门，颠倒胡无定。空空轮回理，渺茫难凭信。十二万年前，偶然分逆顺。化工草创成，铁案堪援证。夭寿贞不贰，古训式贤圣。趋避徒烦劳，但当受其正。
即事
作者：夏伊兰
朝代：清

春归新绿满园赊，节近清和暖渐加。连日好风催楝子，一溪流水落松花。乌丝界字临多宝，香篆萦帘诵《法华》。奇福笑侬都占尽，兰房即是列仙家。
古意
作者：夏伊兰
朝代：清

涧底松桓桓，冈头柏郁郁。劲节历冰霜，不知世荣辱。中有绝代姿，牵萝补茅屋。爱洁憩林泉，含贞抱幽独。欲折贻佳人，素心渺何托。缅彼春花开，红紫纷繁缛。争妍更取怜，时荣亦时落。遂令深情人，怜香歌当哭。所以桃李姿，不及女贞木。
吊宋阎妃墓
作者：夏伊兰
朝代：清

佛火钟鱼绀院幽，佩环谁忆六宫游。山空昼落松钗静，径断云埋石镜秋。芳履誓随真后去，宠名羞共贾媭留。香销粉冷灵峰侧，麦饭何人奠古丘。
吟红阁小坐
作者：夏伊兰
朝代：清

尘积借风除，屋敝延花补。山云觑无人，滃然入牖户。
吟红阁晚坐
作者：夏伊兰
朝代：清

梧竹萧萧里，凉阴一院赊。湿云疏漏月，微雨淡沾花。暑减谢挥扇，诗清借饮茶。牙签编百卷，奇富女儿家。
吟红阁送春
作者：夏伊兰
朝代：清

绣阁延芳梦未阑，吹将玉笛数声残。虾帘卷雨芭蕉暗，蛤粉黏墙薜荔寒。迤逦光阴閒展卷，寂寥心事倦凭阑。碧桃枝上馀春在，小勒红英几朵看。
哭族兄钱江
作者：夏伊兰
朝代：清

浓华馆里共周旋，长我居然三十年。蜡屐寻山娴相地，缊袍入座侈谈天。研经王济爻吞《易》，闭户袁安爨绝烟。惆怅人群容易谢，累侬弱妹也凄然。
圣因寺揽胜斋小憩
作者：夏伊兰
朝代：清

揽胜还将胜境登，几回小憩倚枯藤。竹声多似清吟客，梅格高如戒行僧。游爱早春人寂静，饮当薄醉兴瞢腾。散花我本天仙女，胜果能参最上乘。
夜读
作者：夏伊兰
朝代：清

展卷坐深宵，竹阴趁清暇。引人书味长，佳境如啖蔗。女伴幸不来，憧扰片时谢。罗纨向夕挥，放我凉风借。妙理耐钻研，闺房当书舍。创获珍珠船，宝贵真无价。蛩吟豆花篱，萤堕蔷薇架。月解窥读来，玲珑穿树罅。
山家
作者：夏伊兰
朝代：清

山家景物未全非，一院酴醾静掩扉。睡鸭池塘花落早，浴蚕天气客来稀。条桑小憩绿云坞，试剪新裁白袷衣。牵到柔丝千缕细，垂杨肯遽放春归。
度亲庵
作者：夏伊兰
朝代：清

纷排棨戟旧门庭，舍宅于今岁几更。佛果证来忠孝好，尘机洗到磬钟清。疏花几簇密无路，流水一溪寒有声。我亦劬劳惭未报，残碑读罢转心惊。
忆祖姑母
作者：夏伊兰
朝代：清

严亲幼稚赖提携，两代深情一脉遗。骨肉已归三尺土，恩勤犹记十年时。人天渺渺神何在，笑语依依愿已亏。几度绣窗劳剪鬌，伶俜忆昔苦无知。
明河词
作者：夏伊兰
朝代：清

微云点缀有无边，咫尺红墙望邈然。记取浣纱河畔路，碧虚清浅自年年。迢迢一水隐星妃，惆怅仙游旧迹非。我亦乘槎怀远想，只愁无学辨支机。
春日侍家慈天竺礼佛
作者：夏伊兰
朝代：清

何年梵刹倚丹霄，拂座幡幢影乱飘。挟到天风喧佛呗，聚将香市杂尘嚣。山沈磬响清逾远，云冱炉烟冷不销。我欲题诗参震旦，松篁戛韵类笙箫。
清明展祖姑母墓
作者：夏伊兰
朝代：清

松根携弱弟，展墓泪频倾。白发人何在，空山岁几更。弥留绕床梦，瞻拜阖家诚。几味饤盘冷，聊申返哺情。
游灵隐寺
作者：夏伊兰
朝代：清

飞来峰畔几番寻，梵刹庄严倚夕曛。幡影淡摇三殿月，炉烟寒郁半山云。丹厓桂子落无迹，碧洞猿声杳莫闻。遍地野花开烂漫，偷閒聊拟破苔纹。
漫成
作者：夏伊兰
朝代：清

樱桃成实笋抽芽，春老西泠女士家。拆到绵衣刚欲曝，画楼恰恰落杨花。
甲申除夕
作者：夏伊兰
朝代：清

啸歌回首迹都陈，又见风光转绿蘋。弱婢营盘供饯岁，老亲剪纸写宜春。团圞好借尊前酒，僾忾难通画里神。但愿承欢依膝下，年年常作帨鞶身。
登六合塔
作者：夏伊兰
朝代：清

群松势夭矫，张翼将天盖。一塔独昂然，翘首矗云外。我辈巾帼流，每苦囿尘壒。幸得礼浮图，佛天灵堪丐。螺旋径曲曲，偪仄毋乃太。初行颇暗黑，接引镫火赖。历尽七层巅，昭然豁昏昧。户牖妙嵌空，风来发虚籁。远山淡无边，濛濛杂苍霭。烟树认隔江，几丛隐蔚荟。乾坤千万里，咫尺罗襟带。才信神禹功，天地同其大。昔闻慈恩塔，杜句妙如绘。傥能恣登眺，兹塔等自郐。岂知造化巧，随意骋狡狯。名迹此亦奇，胜赏今为最。临危神自安，凭高心转泰。潮声晚来壮，奔腾激江濑。天风薄罗袂，忍寒殊无奈。倚柱立移时，夕阳下西㟋。何时挈伴登，重与续良会。
皋亭山看桃花
作者：夏伊兰
朝代：清

出港橹有声，沿山花无数。春风替我作前驱，引入红霞最深处。霞光水色冱千重，剪绡曳彩凭天工。半山傥作沩山比，禅偈参来色即空。空明倒影窥屏嶂，夕阳几处闻渔唱。一镜春晴泻绿油，三篙香暖霏红浪。桃花尽处露烟村，鸡犬桑麻聚子孙。不信西湖名胜外，此间别有武陵源。
睡醒得句
作者：夏伊兰
朝代：清

睡醒黑甜乡，翛然诗味长。虫声侵梦短，镫影逼窗凉。骨肉喜团聚，书编愁健忘。几番劳阿姆，替剪夜来香。
秋日再过葛岭
作者：夏伊兰
朝代：清

无复西湖纵夜游，椒房恩宠一朝休。夕阳依旧南朝树，蟋蟀于今半壁秋。孱弱官家裘仅委，颓唐国事水空流。华堂歌舞都非昔，衰草寒云起暮愁。
耽寂
作者：夏伊兰
朝代：清

拟耽寂静养天和，偏有芸编费揣摩。月上方知临水好，树深才觉得秋多。花香淡袭七碗茗，虫语凉侵一径莎。赋到新诗还自赏，槃阿入夜少人过。
葛岭吊贾秋壑
作者：夏伊兰
朝代：清

山中宰相任游嬉，兵困襄樊已失机。半壁笙歌荒蟀闹，华堂镫火暮萤飞。藏春有坞书空积，输币无灵计总非。凄绝木棉庵里月，幽魂千里未能归。
读列女传
作者：夏伊兰
朝代：清

我披《列女传》，怀古心长悸。忠孝节义风，罗列类略备。闺阁垂师表，摹仿匪易易。幼读《女孝经》，晨昏殊自愧。幸生贤女后，所学为何事。不见蓬户女，书史未睹记。或投梭表洁，或奉匜养志。至性有馀师，殊途而一致。况综三千年，供我精取弃。贤媛去今遥，精灵简策寄。后先心印心，一一呼欲至。我辈工絮吟，聊以娱亲意。大义重节孝，馀技通文艺。陶孟范犹存，曹庞型未坠。千秋仰止情，盥薇一编肄。
郊外
作者：夏伊兰
朝代：清

东风小试袷衣鲜，结伴曾经度陌阡。人影淡留桑径里，春光黄到菜花边。几重云树留残照，十簇楼台入暝烟。曾得郊行多乐意，胜游最好纪年年。
飞来峰
作者：夏伊兰
朝代：清

奇峰生羽翼，摩空势轩翥。相传古灵鹫，佛国名长署。何年石飞来，梵刹永蹲踞。浩浩荡云烟，重重拥岩树。古剑劈山开，千古石隙露。虹梁跨半空，群峰尽奔赴。山风忽怒号，潮音喧日暮。未识缁衣徒，可领烟霞趣。我本散花女，佛前常拥护。瑶台一小谪，西泠十载住。峰下久徘徊，慄慄增危惧。但恐石狡狯，负我竺国去。入险更出险，罗衣幂云雾。一笑谢山灵，胜游殊匆遽。
金缕曲·次集中吊银屏井韵
作者：夏倩雯
朝代：清

声寂琼箫后。悟姻缘、沤珠槿艳，文鸾双耦。姓氏凌波仙子妙，花貌絮才兼有。叹却扇、新词才就。缘浅三年春梦短，是兰香、谪下红尘走。看遗挂，黯回首。玉台妙咏温家妇，斗尖叉、一般清绝，绮思各剖。怨别东风才几日，输了天长地久。检奁箧粉花红绣。尺八箫儿休按曲，怕吟魂、前调都翻旧。营斋奠，一杯酒。
关帝庙联
作者：夏力恕
朝代：清
体裁：联

英雄几见称夫子；豪杰如斯乃圣人。
出庐山作用十二儿韵
作者：夏力恕
朝代：清

旧游庐山南，今过庐山北。山光两腋间，忽忽生羽翼。初行尚晴明，青苍无气力。云重倏黯然，遥天卷虚白。雨脚穿云根，四围不可划。石级水生波，溟濛入泽国。燎衣茅店中，粗粝供晚食。黄昏到古寺，寂寂帘影黑。佛火犹未然，碑碣杳难识。踏石寻归路，张镫望素壁。中有绝妙辞，粉落字半蚀。酬唱坐欷歔，一例天涯客。拳手暂支头，万窍号枕侧。窗外有星芒，起行望山色。山尽雨亦休，回首浩无极。
王荆公故址
作者：夏力恕
朝代：清

巍巍公辅地，乃在城东隅。春风为惨淡，野鸟相招呼。宋朝享祀配尼父，数百年来委残土。此心致主岂有他，学古无权空灭古。遗蘖重生叹末流，党人名姓石工羞。皋夔稷契亦已矣，读书执拗乃如此。
程季静斋中同诸子即事
作者：夏力恕
朝代：清

屐齿累累索酒杯，君家兄弟叠相陪。一株花底残更坐，百舌声中晓梦来。老眼湖山归澹泊，旧墙风雨上莓苔。澜翻那记通宵语，正欲题诗墨沈催。
读昌黎诗
作者：夏力恕
朝代：清

韩子戛戛去陈言，文章既得万口喧。我爱韩子好诗句，戛戛更觉陈言去。金钟大镛声九天，罢考弛击仍鍧然。赤手捉蛇足履虎，缓带轻裘文不武。才大踏翻骚客坛，蹑空走漠相盘桓。李唐一代诗如猬，机同锦绣鼎同味。其先厥有陈子昂，后来韦柳继孟王。仙风太白绝尘表，少陵之诗诗独老。自余支派非不多，众流焉许肩江河。下视元白艳且愞，驱驰籍湜骖郊贺。公不步人人步公，纵肖其形神弗充。学者莫作雕镂想，言以气浮须善养。
邵汴生师招游南淀观荷
作者：夏同善
朝代：清
体裁：七言律诗

小霁天光四野青，芃芃禾黍地含灵。偶陪康乐游山屐，如到坡仙喜雨亭。入座烟云俱改目，亲人鱼鸟亦忘形。还期薄海和甘洽，社鼓冬冬报赛听。
邵汴生师招游南淀观荷
作者：夏同善
朝代：清

小霁天光四野青，芃芃禾黍地含灵。偶陪康乐游山屐，如到坡仙喜雨亭。入座烟云俱改目，亲入鱼鸟亦忘形。还期薄海和甘洽，社鼓冬冬报赛听。
挽张之洞联
作者：夏和清
朝代：清
体裁：联

是真理学，是古大臣，胜会一时魁五老；不树党援，不殖生产，遗言八字足千秋。
登黄鹤楼
作者：夏嘉瑞
朝代：清
体裁：七言律诗

天风四射作孤吹，甲马江声云阵披。鼓角萧閒新度曲，楼台鼎易再留诗。白沙窟宅神鳌守，赤帜风骚我辈支。却望楚宫寥落尽，倚空长啸欲何之？
半山亭小憩
作者：夏垲
朝代：清

未临绝顶已超尘，眼底行云总化身。著脚断无中立势，回头都是过来人。万松雨到蛰龙吼，一径日高山鬼驯。多谢老僧留小憩，为言进步莫逡巡。
过更衣亭
作者：夏垲
朝代：清

直上禅关一径深，大王风好且披襟。不惭冠冕完人相，岂藉袈裟证佛心。到此诸公谁解脱，空余七字付行吟。独怜我是新亭客，怅望河山异昔今。
秋怀
作者：夏塽
朝代：清

木落西风急，江南天地秋。登楼送征雁，飞梦到升州。乱后家仍在，年丰食易谋。亲朋喜重见，难黍各遮留。白鹭洲前月，苍凉芦荻花。居人狎蛟蜃，小市富鱼虾。埋藓无遗镞，横流有断槎。犹谈番舶宴，红烛沸筝琶。殷殷江声咽，荒荒海气蒸。戍楼倚寒笛，水驿见疏镫。风聚帆如叶，波摇月有棱。蜒山钟又动，清课羡残僧。天市星垣侧，臣家有敝庐。卅年依禁树，几日别幽居。飘泊怜秋燕，平安望鲤鱼。得归今岁晚，松菊问何如。
秋怀·其一
作者：夏塽
朝代：清

木落西风急，江南天地秋。登楼送征雁，飞梦到升州。乱后家仍在，年丰食易谋。亲朋喜重见，难黍各遮留。
秋怀·其三
作者：夏塽
朝代：清

殷殷江声咽，荒荒海气蒸。戍楼倚寒笛，水驿见疏镫。风聚帆如叶，波摇月有棱。蜒山钟又动，清课羡残僧。
秋怀·其二
作者：夏塽
朝代：清

白鹭洲前月，苍凉芦荻花。居人狎蛟蜃，小市富鱼虾。埋藓无遗镞，横流有断槎。犹谈番舶宴，红烛沸筝琶。
秋怀·其四
作者：夏塽
朝代：清

天市星垣侧，臣家有敝庐。卅年依禁树，几日别幽居。飘泊怜秋燕，平安望鲤鱼。得归今岁晚，松菊问何如。
读史
作者：夏塽
朝代：清

澶渊辛苦和戎策，无事真思保百年。尽辇金钱投巨壑，顿挥玉斧画蛮天。水龙兵气惊王浚，风鹤军声壮谢玄。磨盾是谁工露布，一篇《海赋》总云烟。
挽左宗棠联
作者：夏声乔
朝代：清
体裁：联

随节日边来，入幕为宾，一载流光同过客；骑箕天上去，出师未捷，九原遗恨在和戎。
寿王一如先生七十，即次其自寿诗韵
作者：夏子威
朝代：清

风入龙门满座春，先生杖履俨如神。词源难罄曹仓富，书绪频翻杜库新。行岁正逢丁有尾，问年欲数亥为身。由来矍铄徵眉寿，侍坐何曾见欠伸。
刘伶墓
作者：夏子重
朝代：清

一锸随身计亦良，佳城偏自占江乡。招魂阴笑骚人俗，恸哭明知我辈狂。典午衣冠何意间，良辰吟咏几时忙。即今古道寻碑碣，宿草犹疑带酒香。
季子祠
作者：夏子重
朝代：清

策马西郊卅里驰，独从江上拜神祠。东周已往风流在，南国多贤领袖推。千载家声承至德，四朝庙貌表隆仪。世人事后持迂论，试与摩挲至圣碑。
感秋词四首
作者：夏子重
朝代：清

飘零还足斗流霞，恁不当初占若耶。暖日融融风淡淡，淩波擎出一枝斜。越溪娇女浣轻纱，晓步平堤面面花。何似晚来风景换，淤泥不染一些些。痴情又引兴添赊，暗为芳踪问水涯。却笑风光殊不似，十分惆怅过西家。六郎不解惜年华，一晌贪将妩媚誇。争奈秋风太狼藉，易吹幽艳落平沙。
感秋词四首·其一
作者：夏子重
朝代：清

飘零还足斗流霞，恁不当初占若耶。暖日融融风淡淡，淩波擎出一枝斜。
感秋词四首·其三
作者：夏子重
朝代：清

痴情又引兴添赊，暗为芳踪问水涯。却笑风光殊不似，十分惆怅过西家。
感秋词四首·其二
作者：夏子重
朝代：清

越溪娇女浣轻纱，晓步平堤面面花。何似晚来风景换，淤泥不染一些些。
感秋词四首·其四
作者：夏子重
朝代：清

六郎不解惜年华，一晌贪将妩媚誇。争奈秋风太狼藉，易吹幽艳落平沙。
春申港
作者：夏子重
朝代：清

迢迢十里绕江城，传说春申始浚成。远引江潮资灌溉，旁通舟楫任游行。让王祠畔烟波阔，相国坟边野渡横。芊姓山河存不得，却留一水占嘉名。
秋斋即事
作者：夏子重
朝代：清

鸦鹊噪新晴，南荣爽气生。有花庭不俗，无水地偏清。窗破招风响，墙空漏日明。晚来无一事，尊酒自怡情。
郭璞宅
作者：夏子重
朝代：清

长衙村边地气灵，茅茨非复旧门庭。东升旭日年年照，西上寒涛夜夜听。闻喜家山千里道，参军宦迹一江汀。自缘庐墓会居此，千古模糊相宅经。
题朱曾二君合照
作者：夏子重
朝代：清

长江之水荆门来，势激鹅峰万壑雷。汪洋环绕七千里，其中往往生奇才。我从乡闾识朱子，行芳志洁争兰芷。闻君更有金石交，高情复欲淩云霄。一在荆门一吴下，睽隔何啻汐与潮。大海萍踪忽相聚，一见投契如漆胶。遂令画工肖厥象，入座怡怡分弟长。千里一室哲不违，岂独丰神传畅朗。呜呼世之人夫妻，相苦兄弟为仇君，臣冰泮父子云浮。而况朋友适相值，本非天合由人谋。展君斯图肃然敬，日月并曜东西头。名流景仰动歌咏，感令交谊崇山邱。丹青垂耀永无极，不废双江万古流。
题还读图，寿周叔平先生时年六十
作者：夏子重
朝代：清

游不尽名山，真如膑两足。读不尽奇书，还如曤两目。书中有味食不厌，非若布帛乃有幅。金匮石室足私藏，深山古穴多遗牍。我闻西河首垂教，仕优而学资深效。又闻陶令性冲和，耕种之暇还高歌。此道今人复谁见，濂溪有裔卓嵯峨。先生之貌虽清癯，先生胸藏万卷书。博观约取精决择，青瞳炯炯双明珠。先时早入莲花幕，保障茧丝摅策略。即今年老赴军门，人识奇才皆齰愕。露布千言顷刻成，云章十幅纵横作。勋名虽则不归身，功利实已及斯民。出其馀力事吟咏，亦复俊逸兼清新。深山大泽富包孕，探之不尽观无垠。奔雷走云倏变化，奇峰怪石争嶙峋。峻望巍巍重山岳，先生自视犹虚名。不因耳顺废穷经，翻为心虚思秉烛。自从仓帝造文字，继起作者日相续。抽妍骋秘五十年，插架堆箱千万轴。先生寿比书轴多，年年岁岁书堪读。
题范卿侄林觅句图
作者：夏子鎏
朝代：清

有客披图向余道，谓汝家驹年正早。曲江春色长安花，尽可研思竞新藻。朅来相如赋上林，子安春思胸盈稿。灵均幽怨亦牢骚，行吟泽畔多香草。即便逍遥物外人，舞雩归咏春风春。大抵文章大块假，阳和烟景尤为新。所由少长兰亭集，觞咏至今怀芳辰。而汝家驹殊不尔，不羡尘红与陌紫。沈吟独步一林秋，行不行兮止不止。思清境清兼句清，清新自贵洛阳纸。无奈风光太瘦生，荻花枫叶愁何似。古人写物见天真，律以方志应毋此。我道阿咸意不差，客请静听其无哗。凉风一夜起天末，疾捲群卉收残葩。惟有长林绚秋色，漫山红叶山容奢。晓霜薄晕彩生旭，夕照浓烘艳夺花。火齐百重赭木杪，珊瑚千尺纷杈枒。有时萧疏发微响，打头片片飞丹霞。因思此境成佳节，触景歌思足怡悦。昨岁宝鸿去复来，秋光未许终年别。不见诗人崔信明，吴江枫落境幽绝。况复襄阳下笔神，梧桐疏雨声声彻。生春词去更生秋，岁华忍使徒飘瞥。阿咸散步代骑驴，桥头独立霜如雪。客闻此言心砉然，曰汝题辞得言诠。解嘲说难扬雄思，赠汝小阮风翩翩。途穷阮籍郁长啸，本思假笔舒胸填。而今得此以属草，亦复为汝辞便便。草罢披图一重览，几枝绿竹争清妍。竹林佳话传千古，努力与汝追前贤。
和栾城客店题壁诗
作者：夏子龄
朝代：清

几曾勾漏乞灵丹，归计茫茫且就官。不少顽民牛自带，生憎悍吏虎而冠。流离始觉承平乐，守土方知保障难。慷慨悲歌入燕赵，未甘长铗向人弹。
感遇二首
作者：夏子龄
朝代：清

出岫閒云任去留，殷殷时抱北门忧。名场蹭蹬迎风鹢，宦海尘劳喘月牛。期已及瓜迟未代，事同采艾急难求。乡心又逐莼鲈起，可许江湖泛一舟。漫说长安不易居，冷官许读十年书。早知似马原非马，何事骑驴再觅驴。议礼尚留三赋草，摩霄空羡五云车。南宫风月高寒甚，插脚尘凡总不如。
感遇二首·其一
作者：夏子龄
朝代：清

出岫閒云任去留，殷殷时抱北门忧。名场蹭蹬迎风鹢，宦海尘劳喘月牛。期已及瓜迟未代，事同采艾急难求。乡心又逐莼鲈起，可许江湖泛一舟。
感遇二首·其二
作者：夏子龄
朝代：清

漫说长安不易居，冷官许读十年书。早知似马原非马，何事骑驴再觅驴。议礼尚留三赋草，摩霄空羡五云车。南宫风月高寒甚，插脚尘凡总不如。
春閒得两鹦鹉，翠羽翩跹，双栖并语。虽未能言，颇解人意，夜来忽毙其一，诗以悼之
作者：夏子龄
朝代：清

侧立斜飞入画图，红襟翠袖炯清矑。轻身幸未归黄祖，恨事无殊堕绿珠。默诵金经先解脱，梦回秦陇恐模糊。哀鸣尚有琼轩侣，明月帘栊影自孤。
晓行
作者：夏子龄
朝代：清

寒铎响零丁，鞭声隔梦听。马蹄敲冷月，鸡口落残星。未见欃枪扫，何时羽檄停。东征诸将士，努力事韬铃。
栾城
作者：夏子龄
朝代：清

极目炊烟断，伤心道殣望。埋轮避徭役，墐户走他乡。火赭旗亭壁，灰飞梵宇梁。何时安百堵，垂意戢流亡。
自题鹭鹚画扇
作者：夏子龄
朝代：清

露冷霜寒不自知，云飞水宿度委蛇。于今不是乘轩鹤，那有缁尘浣素丝。
过沙河县
作者：夏子龄
朝代：清

乱辙临河整复斜，一鞭著力马喷沙。荒城避寇官招吏，野寺无僧佛破家。尚有军书传契箭，从无烽堠响悲笳。哀鸿饥雁知多少，漂泊于今未有涯。
题吴慎斋三冬课读图
作者：夏子龄
朝代：清

茂林居士瘦于竹，健骨森森双鬓绿。绿云深处筑幽栖，长夜咿唔课儿读。人生有子万事足，而况佳儿皎如玉。寒窗珍重到三馀，背诵琅琅声绕屋。读书妙理无过熟，水泻银瓶风扫箨。他年太乙炳青藜，炯炯双眸校天禄。始知韦籯薄黄金，肯令韩檠弃墙角。诗书贻泽古来长，今日披图为君卜。
题朱仁奉先生印草
作者：夏子龄
朝代：清

先生不佩六国之相印，亦不愿封万里之通侯。黄金斗大那用悬肘后，但愿手持寸铁剔抉唐宋刻画秦汉摹商周。我昔从师游之无不识童蒙求。先生口授兼指画，案上累累落落堆琳球。方圆凹凸宽短修，位置妥帖如山邱。小者密致大雄杰，胸有成竹无全牛。砉然使刀如使笔，直似神禹龙门凿石分河流。须臾忽作龙蜒蜿，又似仙山风雨离合来罗浮。纵横变幻缥缈不可测，但见霏霏玉屑青毡稠。娲皇炼就五色石，红泥著纸蟠文虬。鱼龙欲走蝌蚪跃，力出字外锋中遒。我亦废书叹奇绝，先生得意不我尤。烟云易过眼，今已十四秋。南山石烂古铜朽，雪泥爪印飞鸿留。丹云万朵已成帖，命我纸尾书长讴。师云颜回亦可铸，我愧宰我难雕搜。作诗恐聚六州铁，见谱胜获千金裘。噫，邈斯贾蔡不复作，秦篆汉隶幻灭如浮沤。先生好古精意泐金石，会见珊瑚铁网争相收。
九日过圆觉庵值蓼洲叔出示登高诗次韵
作者：夏宗沂
朝代：清

正拟留题护碧纱，寺僧传迓李邕车。苍茫怀古归诗卷，老大悲秋对菊花。断壑有云多挟雨，废陵无树不啼鸦。登临惯作伤心语，万里愁空掩月华。
昭君
作者：夏宗沂
朝代：清

千秋塞北传青冢，万壑归州有旧村。不是琵琶成远嫁，年年明镜老长门。
申浦谒季子祠
作者：夏宗沂
朝代：清

季子祠堂薜藓深，寒林疏径独来寻。几家烟火成村落，满目江山自古今。碑卧尚留宣圣笔，波喧如听鲁廷音。夕阳乔木空坟在，尺土何关让国心。
闺情
作者：夏宗沂
朝代：清

庭树暮栖鸦，秋风入楼角。谁遣落叶声，空闺先独觉。
石机栈
作者：夏宗澜
朝代：清

石机之栈何其高，湘流急去浮金鳌。长松历落荫云日，天风一吼生秋涛。下有深谷最幽绝，六月炎蒸常积雪。浑疑巨灵开笑口，一望惊心更挢舌。悬厓直俯冯夷宫，周遭怪石多玲珑。射来是虎缠苔碧，叱处成羊蚀藓红。我生素负登山癖，每遇高峰频蜡屐。独有兹山不可攀，欲上先愁无羽翼。安得五日画石手，遣向石矶壁上走。
至柳城界远望乌蛮山
作者：夏宗澜
朝代：清

山色乌蛮近柳城，扁舟夜泊梦还惊。渔镫明灭飞萤坠，人语钩辀老鹳鸣。险绝关门都号鬼，苍然草木尚疑兵。荒江一望人烟杳，杜宇休啼已泪倾。
金州道中
作者：夏宗澜
朝代：清

此处溪山好，遨游岂偶然。奇峰盘曲涧，怪石漱流泉。白漾空中瀑，青窥洞里天。磨厓堪作记，绝似语溪边。
孔东塘博士招同人集傍花村
作者：夏弘
朝代：清

傍花村里花如雪，扑席浮觞二月时。莫向伶人争画壁，双鬟都唱使君诗。
春寒
作者：夏弘
朝代：清

门掩苍苔一径中，秋千闲在曲阑东。梨花落地半窗雨，柳絮入帘三日风。斗草懒舒红袖冷，啼莺无奈画屏空。江南二月韶光贱，孤负枝头蛱蝶丛。
秋夜读九歌
作者：夏弘
朝代：清

娟娟凉月生虚壁，酒罢摊书读《九歌》。兴托美人情最切，思深公子怨何多。湘皇泪雨滋丛竹，山鬼悲风带女萝。一夜寒砧催木叶，洞庭今已起微波。
新燕来
作者：夏承春
朝代：清
体裁：五言律诗

江燕何微渺，能谙节候交。一从余卜宅，两见尔营巢。檐敝双飞入，梁空对语啁。物情殊可恋，门掩静谁敲。
乌衣巷
作者：夏敬渠
朝代：清

乌衣巷里旧堂前，燕子呢喃人不见。一年一度逐春风，春风不识当时燕。燕去人亡巷黯然，我来卧听秋声颤。鸡鸣山头瓦几堆，临春结绮颜色变。六朝事业随流水，潮打空城白如练。虎踞龙蟠在眼前，风云易失英雄面。书生本无缚鸡力，便欲归家焚笔砚。风流李白即吾师，兰陵美酒须尝遍。汉水无时西北流，空论南金与竹箭。北邙万古复千秋，松柏声中无贵贱。
春怨
作者：夏敬渠
朝代：清

堂中何事话周遮，燕子无端到妾家。夜雨谱成长恨曲，春风酿出可怜花。钟声枕畔天难晓，柳色楼头日易斜。遥望白云最深处，也知啼杀后栖鸦。
远行
作者：夏敬渠
朝代：清

远行出门闾，举足心自量。鄙夫念鸡肋，男子志四方。勿作儿女态，徘徊在闺房。闺房讵足道，瞻顾萱草堂。秋风势如雨，秋露色如霜。萧萧萱草堂，皇皇游子装。游子为饥驱，贸然适殊乡。仰头发长啸，低头重徬徨。儿行二千里，母心万里长。万里有时极，母心无时忘。母心不能忘，儿行途路旁。路旁无深谷，路旁无高冈。高冈与深谷，乃在慈母肠。游子动深省，泪下沾衣裳。儿泪有时乾，母心无时忘。母心不能忘，儿行途路旁。儿行途路旁，一行一悲伤。
送楚雄太守张禹则之官
作者：夏敬渠
朝代：清

万里不为远，五马不为荣。男儿生即设弧矢，簪缨本是鸿毛轻。去去勿复念，所念在苍生。苍生不尔弃，讵必为公卿。远莫远于阶前一片土，荣莫荣于杜母与召父。惜此远兮慕此荣，为祥麟兮勿为虎。
都门除夕
作者：夏敬渠
朝代：清

千里壮心辞骨肉，三更残蜡对风尘。不须后日催前日，已见今人代昔人。烛泪正怜除夜影，椒花又颂别年春。可能裘马翩翩地，自著绨袍稳称身。
万杉寺途中即目
作者：夏敬颜
朝代：清

窄径出丛碧，迤逦渐旷原。山田高复下，方罫依云根。暖翠结庵屋，清流抱柴门。门前荫桑柘，屋后罗鸡豚。山家禾黍熟，想见风俗敦。比邻无嫌猜，相对生春温。得非桃花源，无乃朱陈村。诛茅傥终遂，试与荷筱论。
出南康城望庐山云烟
作者：夏敬颜
朝代：清

秋山晓若失，极睇但叆叆。旬日院圃中，不厌两相对。今晨笋舆上，俶诡纷异态。始焉吐徐徐，玉互匡君带。多罗与妙鬘，姽婳罥朝黛。五老乍见招，罗列拥幢盖。白才萦须眉，青欻覆鲐背。顷刻嘘轮囷，一气六合内。云将过扶摇，乃为此狡狯。何当乘旖旎，上叩紫金界。帝命云中君，酌以霞浆瀣。庶几肤寸泽，八殥资灌溉。行行指秀峰，清梵答松籁。
招隐桥
作者：夏敬颜
朝代：清

丛桂小山发，言寻烟水遥。何人此肥遁，岩月若为招。松暝入归鸟，云深出暮樵。似闻猿鹤怨，萝径晚萧萧。
王文成纪功石刻
作者：夏敬颜
朝代：清

武宗荒游居豹房，群小窃柄如沸螗。逆濠觊觎神器久，称兵向阙狡且狂。大江南北俱震动，谁其戡乱余姚王。先生本是道学者，见大敌勇非寻常。徐邢伍戴尽文吏，指挥一一皆腾骧。誓师樟树决胜算，攻瑕捣穴先南昌。南昌已下贼胆落，惰归逆击趋鄱阳。前锋文定锐莫当，徐戴夹击两翼张。须臾伏发湖中央，贼屡却保樵舍傍。掩之纵火焚艅艎，鲸鄱骇窜纷仓皇。雷霆顷刻驱欃枪，鼋鼍尽徒蛟螭藏。彭蠡之水流汤汤，甲兵净洗凝清光。呜呼功大乃得谤，噂沓贝锦来貂珰。先生智勇由主静，渊乎器宇何可量。纶巾翩然九华去，仿佛辟谷留侯良。明年庚辰正月晦，摩崖铭泐山之冈。大书天子赫斯怒，神武不杀威奋扬。武昭皇灵靖邦国，环辞谟诰相颉颃。勋猷道德本一贯，知行何苦区低昂。陋儒纷纷訾讲学，如公成就犹雌黄。蚍蜉撼树何足较，临风一笑增慨慷。读书台前剔藓读，白袷凉袭岩桂香。燕然山铭尚逊此，直扫月露风云章。擘窠楷正妙结构，俨若冠剑立庙廊。此山此刻并不朽，风雷呵护森光芒。
自饶州之广信舟中杂咏
作者：夏敬颜
朝代：清

水碧沙明路，丹枫白雁天。才携谢公屐，又泛米家船。宿鹭窥渔火，昏鸦带暝烟。归帆曾此泊，弹指八年前。绝似袁阳道，惊涛舵尾喧。白蘋烟际渡，黄叶雨中村。缥缈神仙窟，峥嵘虎象蹲。荆关留粉本，试与剪镫论。寒雨滴篷背，声声到客心。江湖憎夜永，补被感秋深。投愧班生笔，归同庄舄吟。昔贤崇节操，翘企碧云岑。
自饶州之广信舟中杂咏·其一
作者：夏敬颜
朝代：清

水碧沙明路，丹枫白雁天。才携谢公屐，又泛米家船。宿鹭窥渔火，昏鸦带暝烟。归帆曾此泊，弹指八年前。
自饶州之广信舟中杂咏·其三
作者：夏敬颜
朝代：清

寒雨滴篷背，声声到客心。江湖憎夜永，补被感秋深。投愧班生笔，归同庄舄吟。昔贤崇节操，翘企碧云岑。
自饶州之广信舟中杂咏·其二
作者：夏敬颜
朝代：清

绝似袁阳道，惊涛舵尾喧。白蘋烟际渡，黄叶雨中村。缥缈神仙窟，峥嵘虎象蹲。荆关留粉本，试与剪镫论。
尤西堂太史宴集楫青亭分韵
作者：夏时
朝代：清

城南结隐构池亭，山色遥分郭外青。才子逼真天语重，文章巧夺化工灵。陶情诗酒来今雨，啸傲林泉聚客星。我亦烟霞游寄者，输君高枕狎鸥汀。
庚午初秋有鹤来集庭梧赋诗以志
作者：夏时
朝代：清

碧海三山路几湾，秋风相引到人间。听经亦解蹁跹舞，影落高梧月满关。玄裳缟羽度云端，清唳时闻警露寒。尘世应知难住久，晚风留得佩珊珊。
挽张之洞联
作者：夏时济
朝代：清
体裁：联

文采照华夷，更政学旁通，只手重扶鳌立柱；深期托江海，祝忠魂呵护，遐心遍覆蜃生楼。
挽曾国荃联
作者：夏时济
朝代：清
体裁：联

宇宙腥膻尽洗除，岂徒功在江淮，万姓哀思同太傅；风云龙虎有时会，尚冀望符霖雨，九原呵护到苍生。
挽张之洞联
作者：夏曾恒
朝代：清
体裁：联

美谥继湘阴，因事有劳，一以武功一文德；荩谋筹鄂路，鞠躬尽瘁，半缘老病半忧时。
有怀
作者：夏槐
朝代：清

料峭北风劲，烟尘殷远天。长亭斜日路，残垒暮山边。季子裘原敝，相如病可痊。有怀占梦数，心共客旌悬。
挽张之洞联
作者：夏正彝
朝代：清
体裁：联

一生低首是林胡，总不负古昔先民，又岂独燕国词臣大手笔；两字易名齐靳左，问谁属危疑重事，直比于魏公枢密同平章。
怀吴蕊仙
作者：夏沚
朝代：清

癖耽翰墨费吟哦，欲寄愁心到薜萝。江外故人青眼在，山中女伴素书多。天涯镫火谁同调，岁暮冰霜独抱疴。弹指流光容易掷，家园归梦近如何。
乳燕飞
作者：夏淑真
朝代：清

一读伤心稿，记当时、偷声减字，尽多同调。一样情天同受劫，却早破除烦恼。因想到、兰闺静好。记谱双声评花馆，叹仙才、慧福如君少。断肠句，笔尖扫。闲愁闲恨何时了。算年年、悲离苦病，也都尝到。黑黬罡风吹一霎，吹得画楼春杳。剩几幅、瑶笺绝妙。无那荀郎太凄悒，恨秦台、不作双飞鸟。歌楚些，为君吊。
东沈作宾
作者：夏炜如
朝代：清

不许吴生独擅场，小移画舸到江乡。王摩诘具仙禅理，郑广文多翰墨香。时拟整巾亲北海，却愁消瘦恼东阳。破山花木关怀久，能否联吟青豆房。
东金子山
作者：夏炜如
朝代：清

五年前已钦高格，今日清谭始许攀。真气骨同鸾耸立，古神情似鹤翛閒。诗才聱叟逋翁上，画品迂倪颠米间。我亦胸中多块垒，恨无妙腕学荆关。
冠英吴大将赴真州陈云乃司马之招，吴门金子山为作江干送别图以壮其行，拈此题后二首
作者：夏炜如
朝代：清

又作经时别，扁舟向广陵。壮游轻带水，羁绪怯孤灯。季子纻争献，元龙楼许升。为余询鲁直，眠食可如恒。霜信警宾鸿，情深感慨中。天生虎头笔，神助马当风。瀛海沧波急，岩疆列戍雄。会看麟阁上，著意写元功。
冠英吴大将赴真州陈云乃司马之招，吴门金子山为作江干送别图以壮其行，拈此题后二首·其二
作者：夏炜如
朝代：清

霜信警宾鸿，情深感慨中。天生虎头笔，神助马当风。瀛海沧波急，岩疆列戍雄。会看麟阁上，著意写元功。
同日詶仰菶斋
作者：夏炜如
朝代：清

连日浓阴颇闷人，今朝晴霁称韶春。盘蔬草草浑无味，诗笔翩翩剧有神。绿水漫分清与浊，綵幡休辨假和真。愁予将泛长江艇，难见丹青取次新。
庚子秋日题无锡钱懋溪可庄图 其一 亲之所也。可庄懋溪奉二首
作者：夏炜如
朝代：清
体裁：五言律诗

顺亲成小筑，选胜得幽栖。瘦石碧当槛，杂花红满蹊。池鱼潜复出，林鸟住还啼。畅甚华颠叟，斜阳屡杖藜。
庚子秋日题无锡钱懋溪可庄图·亲之所也。可庄懋溪奉二首
作者：夏炜如
朝代：清

顺亲成小筑，选胜得幽栖。瘦石碧当槛，杂花红满蹊。池鱼潜复出，林鸟住还啼。畅甚华颠叟，斜阳屡杖藜。雅称栖迟意，仍逾耄耋年。陔兰方爱日，风木奈终天。棣鄂馀真意，芸香启后贤。披图重叹羡，此福傲神仙。
庚子秋日题无锡钱懋溪可庄图·其二
作者：夏炜如
朝代：清
体裁：五言律诗

雅称栖迟意，仍逾耄耋年。陔兰方爱日，风木奈终天。棣鄂馀真意，芸香启后贤。披图重叹羡，此福傲神仙。
庚子秋日题无锡钱懋溪可庄图冠英吴大将赴真州陈云乃司马之招，吴门金子山为作江干送别图以壮其行，拈此题后二首·其一
作者：夏炜如
朝代：清
体裁：五言律诗

又作经时别，扁舟向广陵。壮游轻带水，羁绪怯孤灯。季子纻争献，元龙楼许升。为余询鲁直，眠食可如恒。
戴醇士江乡归思图为吴冠英作三首
作者：夏炜如
朝代：清

度自谦和骨自奇，擅场名久重京师。归艎只载河阳笔，我道渊材未算痴。仙人已返白云乡，遗迹犹留翰墨香。摄取江山真面目，岂徒苍秀匹倪黄。杏花将放雨声酣，且复西窗剪烛谭。等是有家归未许，羡君犹得在江南。
戴醇士江乡归思图为吴冠英作三首·其一
作者：夏炜如
朝代：清

度自谦和骨自奇，擅场名久重京师。归艎只载河阳笔，我道渊材未算痴。
戴醇士江乡归思图为吴冠英作三首·其三
作者：夏炜如
朝代：清

杏花将放雨声酣，且复西窗剪烛谭。等是有家归未许，羡君犹得在江南。
戴醇士江乡归思图为吴冠英作三首·其二
作者：夏炜如
朝代：清

仙人已返白云乡，遗迹犹留翰墨香。摄取江山真面目，岂徒苍秀匹倪黄。
拟韩昌黎石鼓歌用原韵
作者：夏炜如
朝代：清

儒生好古易成癖，每因得意辄浩歌。姒鼎子盘不易见，心奢其奈生迟何。偶逢数字亦珍閟，向彝鄀敦高阳戈。微茫跟肘辨屈曲，细加抉剔勤揩磨。拓如蝉翼绕影响，友朋动色誇蒐罗。岂知岐阳石鼓今尚在，点画苍劲形巍峨。鸿文自合显当代，至宝讵忍埋荒阿。肃然大学高位置，无人闯室奚烦呵。我嗟杜门眼未识，祇凭纸本分真讹。浑如玉箸体奇俊，非复囷蠢侪碧蝌。浩如江潮拥断岸，奔走蛟鳄翔鼋鼍。残如朽株卧沙际，隐隐根柢连枝柯。缺如幼舆逞狂逸，齿牙零落遭投梭。五总五绒不可解，徒咏退食吟委蛇。扶徕罔罟不可按，强歌倚瑟诬皇娥。始悟寻源慎派别，导江莫取汜与沱。周家积累数十世，酝酿元气成太和。夷厉失纲浸凉薄，塞川监谤殊常科。蛮荆扰南猃狁北，淮徐中起纷而多。共和纵未失臣节，已嗟荆棘围铜驼。宣王英猛绍先烈，少康殷武谁能过。削平僭乱铲槎蘖，譬彼骨角逢切磋。坐朝侯卫致藩镇，螺舟万里淩鲸波。春蒐车马策群力，论功行赏无偏颇。从臣嘉颂出新意，体兼风雅遑论他。勋劳可纪自须纪，万古孰敢嘲媕娿。谛观细读百不厌，犹胜宝剑时摩挲。甫通一二昧三四，神驰不觉频长哦。吁嗟骊山复钟祸，翟泉倏忽来苍鹅。坐令流传二千载，遗编零落同猗那。文章六代苦疲恭，谁希贾董追卿轲。狂澜既倒不可挽，神霄万里横银河。日摹雅颂无一肖，材质所限非蹉跎。
昨承彦卿先生过访，赋此志幸，即次彦翁贻竹宾韵
作者：夏炜如
朝代：清
体裁：七言律诗

十年真悔识君迟，咫尺仙源系梦思。北海纵横推妙笔，东坡澹荡有新诗。幽兰纵为孤芳弃，明镜何曾屡照疲。争那牙弦生涩甚，竟无流水动钟期。
昨承彦卿先生过访，赋此志幸，即次彦翁贻竹宾韵
作者：夏炜如
朝代：清

十年真悔识君迟，咫尺仙源繫梦思。北海纵横推妙笔，东坡澹荡有新诗。幽兰纵为孤芳弃，明镜何曾屡照疲。争那牙弦生涩甚，竟无流水动钟期。
李小湖先生视学期满，乞假省墓，诗以送之二首
作者：夏炜如
朝代：清

药笼参苓已尽收，尚虞葑菲弃遐陬。劲风谡谡汉元礼，仙骨珊珊唐邺侯。气节文章千古业，家门邦国万端忧。星轺六载巡江海，卧辙何因得暂留。猎猎西风捲画旂，短榆疏柳路迷离。桐庐晓过怜鹃老，彭蠡冬浮较雁迟。永慕定深浇酒后，清阴讵改树栾时。还期傥上安民策，雨露雷霆要并施。
李小湖先生视学期满，乞假省墓，诗以送之二首·其一
作者：夏炜如
朝代：清

药笼参苓已尽收，尚虞葑菲弃遐陬。劲风谡谡汉元礼，仙骨珊珊唐邺侯。气节文章千古业，家门邦国万端忧。星轺六载巡江海，卧辙何因得暂留。
李小湖先生视学期满，乞假省墓，诗以送之二首·其二
作者：夏炜如
朝代：清

猎猎西风捲画旂，短榆疏柳路迷离。桐庐晓过怜鹃老，彭蠡冬浮较雁迟。永慕定深浇酒后，清阴讵改树栾时。还期傥上安民策，雨露雷霆要并施。
畏风足不出户者数日矣，次儿自适园回，携到红梅两枝，怅然有感，插瓶赋之庚午
作者：夏炜如
朝代：清

花纵关情奈老何，强吟新句儗东坡。颜頩似恨寒为祟，颊晕浑忘酒是魔。儒行朴诚青眼少，客谈忼慨赤心多。狂风乍起须分付，莫遣春池皱作波。
辛巳春日行黄山北面俯瞰大江逼仄殊甚慨然有作
作者：夏炜如
朝代：清

涛涌昼冥冥，危途一线经。海风吹面黑，山霭入眉青。古院无僧住，长松有鹤停。春甲渺何许，残碣卧林坰。
金山怀古
作者：夏炜如
朝代：清

金山崚嶒一拳石，乃能锁钥万里之奔流。长空苍茫鹳鹤下，惊涛飒沓鼋鼍浮。伊余摄衣上绝顶，江天有阁淩高秋。凭阑眺远意何极，俯仰千载增烦忧。卢循幺么不足数，游魂海峤丛戈矛。鲸鲵磨牙吮膏血，黔黎束手遭虔刘。蔓延闽浙气弥壮，溯潮夜闯南徐州。伟哉寄奴起徒步，扫除大憝如决疣。江波澄清海氛绝，劲兵北府雄无俦。承平岁久武备弛，喜谭翰墨羞兜鍪。青燐白骨未尽掩，徙薪曲突无良谋。江海咽喉不思扼，祇誇玉带山门留。
靖江寓舍
作者：夏炜如
朝代：清

地僻曾无驿骑迎，皖南传说贼初平。寒消应许冰全泮，夜静偏惊月尚明。挥洒烟云推老辈，主持风雅仗先声。马洲亦有孤山在，未访梅花恐不情。
题澧塘先生习静图
作者：夏炜如
朝代：清

黑云压山风怒号，沧溟郁拂生波涛。长鲸撇空老蛟伏，贝阙震荡珠宫摇。刹那声停势亦敛，屏翳卷旆阳侯逃。澄鲜万里平一镜，荧荧孤月悬层霄。乃知动静本相倚，断不判若东西曹。伊人谛观得真旨，屏除嗜欲祛尘劳。养元以和守以一，泊尔便欲淩松乔。回思少年负意气，拟攀丹鷟鞭金鳌。珊珊仙骨身自有，蓬莱弱水原非遥。一朝翻然辄舍去，有若俊鹘离旋绦。苍山之颠古松顶，清风飒飒天寥寥。下观鸴鸠尔何拙，枋根榆底纷周遭。
题祝草堂叟遗照
作者：夏炜如
朝代：清

我年二十馀，始见草堂叟。秀眉赤两颧，华发纷在首。谆谆复殷殷，奖誇不容口。屈指星再周，风尘镇奔走。公已归道山，我仍百无取。感公相期意，扪腹呼负负。后来才俊流，岳立视培塿。怡颜恕狂且，如公复何有。尔英公冢嫡，意气醇且厚。交情群纪间，戚谊潘杨后。相与数晨夕，代谋至升斗。蠢儿及弱女，劳君择配偶。庶几魏与裴，得朋真耐久。君今已周甲，皤然惊老丑。出图命我题，握笔不敢苟。华言及风语，芟剃若稂莠。顾于神采閒，缅想到禀受。盛名固难继，家风颇能守。今昔重低徊，淩杂忘可否。愿言加餐饭，安稳保胡耇。
题秋水先生遗照
作者：夏炜如
朝代：清

秋水名将孙，风雅乃无比。忆我识面初，髧髦垂及耳。器宇颇高岸，骖驹角盈咫。稍长颇劬学，矻矻事砻砥。避俗遇敌雠，爱古在骨髓。哦诗岁成帙，泼墨日数纸。声名渐四播，生计欻中圮。人情为戚戚，君意顾尔尔。不畏业就凋，而恨技止此。行书盛晋代，禊帖备众美。誓必追其踪，千本写不巳。岂知甫逾年，与世异途轨。右军发奇妒，六丁下云里。学面许并生，换骨勿贳死。一笑掷鼠须，风飙肃然起。快抛肩上担，猛脱尘中屣。我心苦茅塞，紾昔紊脉理。结契忝纪群，抒怆绝铭诔。一朝展遗容，却立那忍视。唯当乞名流，鸿笔继麟史。铿鍧聚钧韶，簸扬始糠秕。
题章芸台水流花放图
作者：夏炜如
朝代：清

丛丛原上华，蔼蔼含春烟。泠泠涧中水，猗猗漾沦涟。灵境窈以旷，韶华清且妍。章君我畏友，隽上超群仙。罄思渊泉澈，抒藻晨葩鲜。悠悠意欣合，步屧相流连。奚奴执卷随，风格亦娟娟。鸑鷟迎朝阳，振采高梧颠。鲸鱼戏沧溟，逼仄谢众川。得毋咫尺地，未足供回旋。为君进一解，勿以狂语捐。
题章芸台水流花放图
作者：夏炜如
朝代：清
体裁：古风

丛丛原上华，蔼蔼含春烟。泠泠涧中水，猗猗漾沦涟。灵境窈以旷，韶华清且妍。章君我畏友，隽上超群仙。罄思渊泉澈，抒藻晨葩鲜。悠悠意訢合，步屧相流连。奚奴执卷随，风格亦娟娟。鸑鷟迎朝阳，振采高梧颠。鲸鱼戏沧溟，逼仄谢众川。得毋咫尺地，未足供回旋。为君进一解，勿以狂语捐。
黄紫卿观海图张怀白书
作者：夏炜如
朝代：清

僧繇余故友，浣俗葆灵襟。出彼邈绵笔，写君豪放心。成连不可挽，钟子若为寻。莫遽叹观止，烟波深复深。
题叶调元《汉口竹枝词》·其一
作者：夏炳南
朝代：清
体裁：七言绝句

汉皋风俗最繁华，廿里嚣尘百万家。不是文人才笔大，焉能写尽各生涯。
题叶调元《汉口竹枝词》·其三
作者：夏炳南
朝代：清
体裁：七言绝句

吐属风流骚史才，文言道出俗情来。蘋洲净笛旗亭曲，莫作巴人下里猜。
题叶调元《汉口竹枝词》·其二
作者：夏炳南
朝代：清
体裁：七言绝句

浮云世态尽情描，漫笑儒生舌太饶。垒块胸怀潇洒笔，兴来把酒且歌谣。
题叶调元《汉口竹枝词》·其四
作者：夏炳南
朝代：清
体裁：七言绝句

文章游戏谪仙词，更有新腔唱竹枝。拍碎《丛谈》成韵语，盎然风趣解人颐。
施州卫寄所亲
作者：夏熙臣
朝代：清

环卫皆君长，东南尽笮邛。流官乘小驷，蛮妇织花賨。刀剑生睚眦，衣冠列附庸。不烦司马檄，尺土亦王封。
高处厚先生信宿山中赋此却寄
作者：夏熙臣
朝代：清

收拾看山眼，寻幽到敝庐。以君一日长，赠我十年书。天外孤云合，雨中夜气疏。村醪刚半熟，不醉复何如。
定王台联
作者：夏献云
朝代：清
体裁：联

炎汉太宗，长沙清庙；襟江千里，带郭万家。
秩满留别台阳
作者：夏瑚
朝代：清

兢兢捧檄渡瀛堧，风物台阳别有天。面海背山成泽国，高陂低岸遍腴田。风淳俗是觚初破，吏拙官同磨在旋。三载簿书劳梦寐，搴帘卧理愧前贤。欲步芳型作宰难，因时敷治称心安。宏施大造陶钧力，曲体民生妇子欢。断狱若神惭铁岭，澄怀似水愧清端。他年倘谱循良传，敢信微名取次刊。何期小草忽增妍，厚沐滋培达九天。百里政惭书上考，六条计忝附官联。烟销海国鲲鲸岛，日丽皇途騄駬鞭。敢拟香山留别句，皇恩只许驻三年。一行作吏素硁硁，宠辱于中两不惊。抚字催科从吏议，茧丝保障待公评。别无恋栈心难白，祇有衔恩志欲鸣。计日扬帆趋北阙，回瞻鹿耳不胜情。
秩满留别台阳·其一
作者：夏瑚
朝代：清

兢兢捧檄渡瀛堧，风物台阳别有天。面海背山成泽国，高陂低岸遍腴田。风淳俗是觚初破，吏拙官同磨在旋。三载簿书劳梦寐，搴帘卧理愧前贤。
秩满留别台阳·其三
作者：夏瑚
朝代：清

何期小草忽增妍，厚沐滋培达九天。百里政惭书上考，六条计忝附官联。烟销海国鲲鲸岛，日丽皇途騄駬鞭。敢拟香山留别句，皇恩只许驻三年。
秩满留别台阳·其二
作者：夏瑚
朝代：清

欲步芳型作宰难，因时敷治称心安。宏施大造陶钧力，曲体民生妇子欢。断狱若神惭铁岭，澄怀似水愧清端。他年倘谱循良传，敢信微名取次刊。
秩满留别台阳·其四
作者：夏瑚
朝代：清

一行作吏素硁硁，宠辱于中两不惊。抚字催科从吏议，茧丝保障待公评。别无恋栈心难白，祇有衔恩志欲鸣。计日扬帆趋北阙，回瞻鹿耳不胜情。
拟游长山不果
作者：夏祖焘
朝代：清

春来风信冷于秋，矫首长山未果游。花板凋零红杏雨，客窗萧瑟子陵裘。诗容异日留诗咏，酒且今朝尽醉休。月上梅梢沉睡去，梦魂应许到江头。
中秋四首和频伽居士灵芬馆韵
作者：夏翼朝
朝代：清

淅沥宵未歇，古砌吟秋虫。浮云翳朗月，望眼徒朦胧。故园阻长道，揽景区异同。萧瑟怯衣单，披拂怜雌风。幸有插架书，寝馈于其中。黄初暨大历，尚友忻相逢。乱峰障淮滨，善稻谷粱记。我来阅五稔，端居祇蕉萃。从游有棻葩，推敲诗律细。檐际有琅玕，积阴新粉坠。良辰正团栾，棣华念予季。何当赁庑舂，鹿车挽椎髻。中秋与上元，晴雨无二天。此说太拘泥，印板胡云然。譬如人堕地，通塞难强焉。涂泥轩冕判，讵必关愚贤。蟾光偶匿彩，华镫足清欢。莫徇猥琐辈，随俗为暄寒。流光荏苒去，既去还复来。但愿人长久，坡老时低徊。婵娟千里共，穷愁安论哉。坎壈增感伤，怀旧赋八哀。谁著五铢衣，轻举凌尘埃。冰轮十分满，对影酬深杯。
中秋四首和频伽居士灵芬馆韵·其一
作者：夏翼朝
朝代：清

淅沥宵未歇，古砌吟秋虫。浮云翳朗月，望眼徒朦胧。故园阻长道，揽景区异同。萧瑟怯衣单，披拂怜雌风。幸有插架书，寝馈于其中。黄初暨大历，尚友忻相逢。
中秋四首和频伽居士灵芬馆韵·其三
作者：夏翼朝
朝代：清

中秋与上元，晴雨无二天。此说太拘泥，印板胡云然。譬如人堕地，通塞难强焉。涂泥轩冕判，讵必关愚贤。蟾光偶匿彩，华镫足清欢。莫徇猥琐辈，随俗为暄寒。
中秋四首和频伽居士灵芬馆韵·其二
作者：夏翼朝
朝代：清

乱峰障淮滨，善稻谷粱记。我来阅五稔，端居祇蕉萃。从游有棻葩，推敲诗律细。檐际有琅玕，积阴新粉坠。良辰正团栾，棣华念予季。何当赁庑舂，鹿车挽椎髻。
中秋四首和频伽居士灵芬馆韵·其四
作者：夏翼朝
朝代：清

流光荏苒去，既去还复来。但愿人长久，坡老时低徊。婵娟千里共，穷愁安论哉。坎壈增感伤，怀旧赋八哀。谁著五铢衣，轻举凌尘埃。冰轮十分满，对影酬深杯。
书刘文清公家言长卷后
作者：夏翼朝
朝代：清

油螺松饼谙乡味，璅屑家言一一搜。缄付月华居士读，不教韦陟擅风流。中闺才调更清腴，笔法簪花妙不殊。冀北衡文宵漏永，轻寒半臂寄曾无。
书刘文清公家言长卷后·其一
作者：夏翼朝
朝代：清

油螺松饼谙乡味，璅屑家言一一搜。缄付月华居士读，不教韦陟擅风流。
书刘文清公家言长卷后·其二
作者：夏翼朝
朝代：清

中闺才调更清腴，笔法簪花妙不殊。冀北衡文宵漏永，轻寒半臂寄曾无。
宋丈实父学博以家醴谷检讨半舫诗集暨筠庄侍御所纂汉名臣言行录见饷并附佳石属镌私印赋长歌二十韵
作者：夏翼朝
朝代：清

吾家珠湖两太史，名誉烜赫传神州。棣华竞爽重文苑，如椽健笔今枚邹。微云快婿我执友，怡然相见京华秋。寓书远饷二专集，发函珍重逾琅球。鸿博新诗号半舫，渊明子厚高唱酬。吊古怀贤意苍莽，直与魏晋乐府侔。追和韩苏石鼓韵，木难火齐珊瑚钩。当年衡文赴东粤，药笼参朮殷勤收。我读斯编望洋叹，昆仑源泻黄河流。筠庄侍御粹经术，淹贯史籍无全牛。两汉名臣录嘉懿，发凡起例精校仇。班书范志最闳富，馈贫几册充乾糇。手定禹贡汇览注，已山作序力阐幽。檃括毛傅称善本，铿铿经说童蒙求。此稿萧斋久藏弆，副以兹刻光凝眸。先生归去日无事，但藉著述销穷愁。谢病应同孔巢父，稽古不让李邺侯。贻来绝胜百朋锡，一瓻何用增烦忧，衰年窃笑手腕弱，桃花鱼脑艰雕锼。付与床头捉刀客，细商{立鬲}扁蟠蛟虬。
宋丈实父学博以家醴谷检讨半舫诗集暨筠庄侍御所纂汉名臣言行录见饷并附佳石属镌私印赋长歌二十韵
作者：夏翼朝
朝代：清
体裁：古风

吾家珠湖两太史，名誉烜赫传神州。棣华竞爽重文苑，如椽健笔今枚邹。微云快婿我执友，怡然相见京华秋。寓书远饷二专集，发函珍重逾琅球。鸿博新诗号半舫，渊明子厚高唱酬。吊古怀贤意苍莽，直与魏晋乐府侔。追和韩苏石鼓韵，木难火齐珊瑚钩。当年衡文赴东粤，药笼参朮殷勤收。我读斯编望洋叹，昆仑源泻黄河流。筠庄侍御粹经术，淹贯史籍无全牛。两汉名臣录嘉懿，发凡起例精校仇。班书范志最闳富，馈贫几册充乾糇。手定禹贡汇览注，已山作序力阐幽。檃括毛傅称善本，铿铿经说童蒙求。此稿萧斋久藏弆，副以兹刻光凝眸。先生归去日无事，但藉著述销穷愁。谢病应同孔巢父，稽古不让李邺侯。贻来绝胜百朋锡，一瓻何用增烦忧，衰年窃笑手腕弱，桃花鱼脑艰雕锼。付与床头捉刀客，细商■扁蟠蛟虬。
莱臧赋赠泰始砖砚歌奉酬长句
作者：夏翼朝
朝代：清
体裁：古风

赤云初卷秋气凉，庭柯櫹椮檐日黄。蕉衫落拓款扉至，泖东野客殊轩昂。螊庐惯羁长者辙，说经论史辞铿锵。商周彝鬲少藏弆，石田数亩资耕穰。绮函髹匣久珍閟，鼠璞什袭嗤疏狂。典午丸泥重陶埴，端逾歙谁评量。士衡嗜古有卓识，摩挲嗟叹长毋忘。审定点画岩电炯，殷勤叩我来何方。李侯昔日辞蓬岛，一封墨绶淮南道。八公山古贮烟霞，廉颇邱荒萟粳稻。治谱常怀运甓勤，清吟时伴陶泓老。单骑班春出郭行，间共龛僧事幽讨。墙阴隐起阑干纹，士绣斓斑字完好。长九寸二博半之，晋武泰始十年造。旁有旆人陈黑名，或云督将姑弗考。忆自陈骞镇寿春，千五百年旧城堡。铜驼宫殿尽荆榛，仅余残垒球图宝。笔法古朴苍劲储，东京碑额输精藻。良工手擘墨池云，衙斋花落仙人扫。万重缇䌌寄双鱼，削椟匆匆不暇草。君闻此说心颜开，快斟绿蚁倾金罍。追摹斯籀寘怀衷，习日急走长须来。淋漓大笔媲韩孟，陆离璀璨惊雄才。解注孪孳溯鷇彀■，雕缋状貌穷胚胎。五凤五年检汉纪，苏斋辨证岁月该。孙吴宝鼎雁岭出，竹垞跋语尤奇瑰。斯砖缜密无薜暴，蜀师天册元康陪。何人抟土受模范，瓦砾弃掷烟莓苔。虫涎粉蛀耀光采，那肯埋灭随劫灰。新诗琅琅字三百，八砖吟馆同鸿裁。自笑空拈兔园册，缁尘屡染长安陌。石交喜结文字缘，蟾蜍注水摇寒碧。蝌书鸟迹辨模糊，峄山难访秦时石。漫将■扁细商量，几能煤麝功勋策。蛟慵螭懒蝗蚓蟠，学书未成手如戟。销尽桑生铁一方，磨墨磨人慨陈迹。刮膜重看砖上文，日日临池望三益。歌罢濡毫写赫蹄，隃麋光射窗纱白。
莱臧赋赠泰始砖砚歌奉酬长句
作者：夏翼朝
朝代：清

赤云初卷秋气凉，庭柯櫹椮檐日黄。蕉衫落拓款扉至，泖东野客殊轩昂。螊庐惯羁长者辙，说经论史辞铿锵。商周彝鬲少藏弆，石田数亩资耕穰。绮函髹匣久珍閟，鼠璞什袭嗤疏狂。典午丸泥重陶埴，端逾歙谁评量。士衡嗜古有卓识，摩挲嗟叹长毋忘。审定点画岩电炯，殷勤叩我来何方。李侯昔日辞蓬岛，一封墨绶淮南道。八公山古贮烟霞，廉颇邱荒萟粳稻。治谱常怀运甓勤，清吟时伴陶泓老。单骑班春出郭行，间共龛僧事幽讨。墙阴隐起阑干纹，士绣斓斑字完好。长九寸二博半之，晋武泰始十年造。旁有旆人陈黑名，或云督将姑弗考。忆自陈骞镇寿春，千五百年旧城堡。铜驼宫殿尽荆榛，仅余残垒球图宝。笔法古朴苍劲储，东京碑额输精藻。良工手擘墨池云，衙斋花落仙人扫。万重缇䌌寄双鱼，削椟匆匆不暇草。君闻此说心颜开，快斟绿蚁倾金罍。追摹斯籀寘怀衷，习日急走长须来。淋漓大笔媲韩孟，陆离璀璨惊雄才。解注孪孳溯鷇彀𱥗，雕缋状貌穷胚胎。五凤五年检汉纪，苏斋辨证岁月该。孙吴宝鼎雁岭出，竹垞跋语尤奇瑰。斯砖缜密无薜暴，蜀师天册元康陪。何人抟土受模范，瓦砾弃掷烟莓苔。虫涎粉蛀耀光采，那肯埋灭随劫灰。新诗琅琅字三百，八砖吟馆同鸿裁。自笑空拈兔园册，缁尘屡染长安陌。石交喜结文字缘，蟾蜍注水摇寒碧。蝌书鸟迹辨模糊，峄山难访秦时石。漫将{立鬲}扁细商量，几能煤麝功勋策。蛟慵螭懒蝗蚓蟠，学书未成手如戟。销尽桑生铁一方，磨墨磨人慨陈迹。刮膜重看砖上文，日日临池望三益。歌罢濡毫写赫蹄，隃麋光射窗纱白。
齐山杂咏
作者：夏耘
朝代：清
体裁：古风

空翠沾衣定几层，好山已是十年登。嶙峋一片天边石，看尽人间几废兴。苔壁斜临石径回，万峰俱为一亭开。春风曾记留佳客，野草香浓如酒杯。乐事春来未尽删，石门攀尽到松关。最高亭上闲凝望，一段云归不碍山。落尽残花春未归，探幽偏喜上崔嵬。闲云一片穿岩出，吹到峰头作雨飞。峭石疏林气泬寥，山空时见白云飘。他时我欲移家住，还种孤松挂酒瓢。乱草荒垣古祭坛，双松高倚翠微寒。灵根不与风霜尽，多少行人立马看。著屐寻秋不欲还，齐山处处得奇观。涵秋欲问题名处，一片荒榛断础寒。
白鹭洲
作者：夏葆彝
朝代：清

鸭头新水碧波澄，客思春潮总不胜。行过平湖三十里，满堤烟柳是江陵。
舟次归州
作者：夏葆彝
朝代：清

峡江春水碧如油，楚客来时又泛舟。烟雨一帆三月暮，子规声里过归州。
晚舟
作者：夏诏新
朝代：清

岁暮愁思迫，催舟趁夕阳。水寒波尽黑，沙冻草全黄。宿鹭栖洲稳，归鸦绕树忙。江村樵牧绝，镫火遍鱼梁。
可中亭赏荷
作者：夏诒
朝代：清

绮窗四面小亭东，十二兰干映水中。翠盖纷披侵入座，看花人映藕花红。
寄婿
作者：夏诒
朝代：清

频挥双泪望天涯，失母孩童深自嗟。寄语温峤须记取，他年莫使衣芦花。
忆江南故宅
作者：夏诒
朝代：清

碧天如水夜冲融，怕忆江南旧宅空。冷落双扉尘没槛，萧条四壁草成丛。庭前莺老无人管，江上鱼沈有梦通。应是金乌怜寂寞，朝来依旧下墙东。
病起
作者：夏诒
朝代：清

一病蟾光四度圆，新痊初起正严寒。灯前儿女喃喃话，都道今宵睡不安。
立秋前二日早起
作者：夏诒
朝代：清

迢迢络纬曙光微，金井无人声渐稀。为爱晚凉临水立，不防花露湿罗衣。
留别故城士民四首
作者：夏诒垣
朝代：清

甘陵古郡卫河滨，承乏匆匆两度春。新喻原为公仆职，旧箴还凛宰官身。此邦俗此唐风俭，作吏名惭汉代循。差喜萑苻今渐靖，寸心安慰别吾民。犹忆来时霜在荆，冰心自共肃霜盟。并无琴鹤随清献，漫敢弦歌起武城。比户但期能乐业，覆盆犹虑有冤声。粗官三已原吾份，愧对斯民谬爱情。颁白年华强项性，滥竽今世亦名官。爱民仍恐成沽誉，尽职聊期免素餐。毁瓦画墁招谤易，操刀制锦倚人难。自嗤鞅掌尘埃里，那似花闻满县看。俗吏残年减宦情，自嘲乡籍本吴伧。一生愧乏才学识，三字惟知勤慎清。道枉幸非惭柳下，心劳未足诩阳城。去官又值随车雨，绿野村村叱犊耕。
留别故城士民四首·其一
作者：夏诒垣
朝代：清

甘陵古郡卫河滨，承乏匆匆两度春。新喻原为公仆职，旧箴还凛宰官身。此邦俗此唐风俭，作吏名惭汉代循。差喜萑苻今渐靖，寸心安慰别吾民。
留别故城士民四首·其三
作者：夏诒垣
朝代：清

颁白年华强项性，滥竽今世亦名官。爱民仍恐成沽誉，尽职聊期免素餐。毁瓦画墁招谤易，操刀制锦倚人难。自嗤鞅掌尘埃里，那似花闻满县看。
留别故城士民四首·其二
作者：夏诒垣
朝代：清

犹忆来时霜在荆，冰心自共肃霜盟。并无琴鹤随清献，漫敢弦歌起武城。比户但期能乐业，覆盆犹虑有冤声。粗官三已原吾份，愧对斯民谬爱情。
留别故城士民四首·其四
作者：夏诒垣
朝代：清

俗吏残年减宦情，自嘲乡籍本吴伧。一生愧乏才学识，三字惟知勤慎清。道枉幸非惭柳下，心劳未足诩阳城。去官又值随车雨，绿野村村叱犊耕。
贺李鸿章七十寿联
作者：夏诒垣
朝代：清
体裁：联

任天下重；为古来稀。
九月八日游香泉晚宿寺中二首
作者：夏诒钰
朝代：清

山缺楼台聚，遥看翠霭分。到门翻失寺，隔水但生云。乱石通危步，寒流界夕曛。林峦多秀色，霞绮散成纹。未落龙山帽，先听鹫岭钟。秋声一坛竹，暝色万株松。涧月扶烟堕，岩泉带石舂。定知今夜梦，应被白云封。
九月八日游香泉晚宿寺中二首·其一
作者：夏诒钰
朝代：清

山缺楼台聚，遥看翠霭分。到门翻失寺，隔水但生云。乱石通危步，寒流界夕曛。林峦多秀色，霞绮散成纹。
九月八日游香泉晚宿寺中二首·其二
作者：夏诒钰
朝代：清

未落龙山帽，先听鹫岭钟。秋声一坛竹，暝色万株松。涧月扶烟堕，岩泉带石舂。定知今夜梦，应被白云封。
卫辉朝阳寺
作者：夏诒钰
朝代：清

城南古寺鹤守扉，西风飒飒吹我衣。横塘一径夹寒水，落叶与人争路飞。双桐拔地云千尺，老桧年深根化石。松寒竹瘦古僧癯，入门一笑斜阳白。石泉松火茶味清，秋花媚客深幽情。一房山翠芸窗碧，幽禽古木鸣秋声。愿学无生求妙證，古佛垂眉僧入定。满天明月照禅心，赠我归途一声磬。
和友人落叶原韵
作者：夏诒钰
朝代：清

朔风当夜号，明月如积水。摇落意何深，萧条殊不已。万物有荣枯，岂独树如此。苟无松柏心，飘零同柳杞。诵君落叶诗，落叶因风起。
宿邯郸驿
作者：夏诒钰
朝代：清

万古邯郸月，悲鸣老妓弦。功名空将相，睡梦有神仙。杰士思廉蔺，雄关锁赵燕。我来听驿鼓，空抱枕头眠。
憩园杂兴，和韩介孙丈四首
作者：夏诒钰
朝代：清

荒园肃佳客，草木郁苍蔚。江南有吾园，谓此得髣髴。扫榻开南轩，幽兴日相慰。今年花较迟，欲放意犹未。秉烛照红妆，东风吟蜡泪。山鸟多清音，飞鸣若相谓。榆钱亦已落，萋萋荣百卉。优游物外情，怡悦静中味。好雨从东来，沾足一时既。昆山有遗璞，磨琢逾精神。青琴弹古调，音节皆为新。前身悟金粟，瞥眼烟云陈。公门旧桃李，老干纷盘囷。朅来入冀北，骏足羁风尘。清漳一小试，谁识爨下薪。忽逢水上萍，桑梓情逾亲。秋风喜重来，窗外寒虫呻。徘徊涉轩圃，鹤步阶前巡。幽花似含笑，怪石如相嗔。长吟倚高树，明月来寻人。古树不知年，清阴团老屋。几案无纤埃，图书犹满轴。欢言数晨夕，幽兴日相逐。丛桂正留人，池荷有馀馥。石上烹寒泉，茶烟冒新竹。平台浥西爽，晴翠黏衣服。樊迟请学圃，曹刿鄙食肉。但得十双田，奚比九州牧。吏隐不可兼，安閒即是福。悠悠西岭云，采采东篱菊。种菊多辛苦，花开殊可喜。佳色何斓斑，幽情淡如此。看花霜满巾，采花霜满指。花影倏在衣，月华凉似水。美人惜迟暮，吾侪贵知止。千古陶渊明，高风孰可拟。晚节念柴桑，冲怀托蘅芷。落英清可餐，冷香嚼满齿。沉醉菊花丛，吟哦犹未已。人生行乐耳，碌碌谁所使。江南有敝庐，归装何日理？岁岁忆莼鲈，思逐秋风起。
憩园杂兴，和韩介孙丈四首·其一
作者：夏诒钰
朝代：清

荒园肃佳客，草木郁苍蔚。江南有吾园，谓此得髣髴。扫榻开南轩，幽兴日相慰。今年花较迟，欲放意犹未。秉烛照红妆，东风吟蜡泪。山鸟多清音，飞鸣若相谓。榆钱亦已落，萋萋荣百卉。优游物外情，怡悦静中味。好雨从东来，沾足一时既。
憩园杂兴，和韩介孙丈四首·其三
作者：夏诒钰
朝代：清

古树不知年，清阴团老屋。几案无纤埃，图书犹满轴。欢言数晨夕，幽兴日相逐。丛桂正留人，池荷有馀馥。石上烹寒泉，茶烟冒新竹。平台浥西爽，晴翠黏衣服。樊迟请学圃，曹刿鄙食肉。但得十双田，奚比九州牧。吏隐不可兼，安閒即是福。悠悠西岭云，采采东篱菊。
憩园杂兴，和韩介孙丈四首·其二
作者：夏诒钰
朝代：清

昆山有遗璞，磨琢逾精神。青琴弹古调，音节皆为新。前身悟金粟，瞥眼烟云陈。公门旧桃李，老干纷盘囷。朅来入冀北，骏足羁风尘。清漳一小试，谁识爨下薪。忽逢水上萍，桑梓情逾亲。秋风喜重来，窗外寒虫呻。徘徊涉轩圃，鹤步阶前巡。幽花似含笑，怪石如相嗔。长吟倚高树，明月来寻人。
憩园杂兴，和韩介孙丈四首·其四
作者：夏诒钰
朝代：清

种菊多辛苦，花开殊可喜。佳色何斓斑，幽情淡如此。看花霜满巾，采花霜满指。花影倏在衣，月华凉似水。美人惜迟暮，吾侪贵知止。千古陶渊明，高风孰可拟。晚节念柴桑，冲怀托蘅芷。落英清可餐，冷香嚼满齿。沉醉菊花丛，吟哦犹未已。人生行乐耳，碌碌谁所使。江南有敝庐，归装何日理？岁岁忆莼鲈，思逐秋风起。
易州怀古二首
作者：夏诒钰
朝代：清

一将登坛霸业开，果然昌国是奇才。二城未下谗言入，空费黄金百尺台。易水悲歌气吐虹，燕丹养士亦英雄。可怜家国兴亡计，尽在荆轲一击中。
易州怀古二首·其一
作者：夏诒钰
朝代：清

一将登坛霸业开，果然昌国是奇才。二城未下谗言入，空费黄金百尺台。
易州怀古二首·其二
作者：夏诒钰
朝代：清

易水悲歌气吐虹，燕丹养士亦英雄。可怜家国兴亡计，尽在荆轲一击中。
春雁
作者：夏诒钰
朝代：清

鸿雁齐北向，春风吹客情。一行过易水，二月出长城。道路时通塞，关河未肃清。云霄自来往，羡尔翼纵横。
村居晓起
作者：夏诒钰
朝代：清

满地槐花白，荷锄人出门。云生山不断，雨过水犹浑。鸟语喧朝日，鸡声连远村。晴光开宿雾，叱犊满前原。
登沱阳城楼
作者：夏诒钰
朝代：清

终岁不出户，登临一破颜。城荒不成市，邑小更无山。亭废芜蒌古，民知稼穑难。有蜚连岁纪，何以慰痌瘝。
秋日有怀
作者：夏诒钰
朝代：清

一尺青琅玕，相思秋月寒。殷勤觅鸿雁，目断秋云端。云端隔烟雾，月照梧桐树。不见素心人，当阶一叶度。
芜蒌亭
作者：夏诒钰
朝代：清

冰合滹沱水效灵，君臣麦饭感飘零。云台图画今何在，不及芜蒌尚有亭。
过邯郸卢生祠
作者：夏诒钰
朝代：清

一觉黄粱四十年，枕中事业至今传。卢生福分人难及，梦里封侯醒又仙。
邢台豫让桥
作者：夏诒钰
朝代：清

漆身吞炭枕金戈，历尽艰难志不磨。莫道无人知国士，丈夫只恐受恩多。
铜雀台二首
作者：夏诒钰
朝代：清

孟德英雄子建才，繁华消歇事堪哀。漳流剩有天边月，照见当时歌舞来。汉魏山河半草芜，平沙落日望模糊。休论一世雄安在，铜雀于今瓦亦无。
铜雀台二首·其一
作者：夏诒钰
朝代：清

孟德英雄子建才，繁华消歇事堪哀。漳流剩有天边月，照见当时歌舞来。
铜雀台二首·其二
作者：夏诒钰
朝代：清

汉魏山河半草芜，平沙落日望模糊。休论一世雄安在，铜雀于今瓦亦无。
题龚泽山诗草
作者：夏诒钰
朝代：清

早岁声华过洛阳，才多玉尺未堪量。十年传食如轮转，一曲高歌笑铗长。阅世渐同秋意淡，思乡愈觉月痕凉。琴书入幕怜漂泊，閒买村醪洗侠肠。
黄山晚步
作者：夏诒钰
朝代：清

随意此徐步，乡居一味閒。树回青嶂合，村尽碧溪湾。流水自成瀑，夕阳犹在山。林泉且吟啸，烽火黯尘寰。
早秋次许浑韵
作者：夏诒霖
朝代：清

碧天澄似水，凉意满藤萝。新月悄依树，微云淡着河。吟怀中夜静，虫语入秋多。不觉年光晚，年年感逝波。
月夜偶成
作者：夏诒霖
朝代：清

好云飞去不遮楼，细数秋花秉烛游。倦倚阑干凉夜永，碧天无际月如钩。
题栈道图图为缪某入川作
作者：夏诒霖
朝代：清

西风残照暮秋天，此去乡关不计年。云际归帆出巫峡，山头急涨下秦川。静投孤店连苍霭，漫卸征骖趁暝烟。寄语长途远游子，好凭壮志着先鞭。
挽张之洞联
作者：夏道焕
朝代：清
体裁：联

伏波立海澜保障，刘宏作乱世屏藩，陶侃乃长江锁钥，韩幌则贡道梯航，半壁镇东南，楚水滔滔遗爱永；甲午前旧学宗师，戊戌后新法巨擘，庚子间封疆重望，己酉中台阁元臣，大星陨西北，燕云黯黯众生哀。
挽张百熙联
作者：夏道焕
朝代：清
体裁：联

有湘中诸老风，独以文通承武达；为天下苍生哭，不教新政奏成功。
仲春积雪
作者：夏铸鼎
朝代：清
体裁：七言律诗

柴门无径雁声悲，柳巷条轻带玉垂。积素光寒埋绿草，凝华色润洗残碑。云迷江阔过帆缓，风冷堤长去马迟。岂谓春来将送暖，先教花片缀林枝。